stratos_avgerinos – Σελίδα 2 – Καιρική Ενημέρωση\nOn 6 Οκτωβρίου 2020 By stratos_avgerinosΣχολιάστε\nΓι’ αύριο Τετάρτη 07/10/2020 στα δυτικά, κεντρικά και βόρεια αναμένονται νεφώσεις που ανά διαστήματα θα είναι πυκνότερες με πιθανότητα για τοπικές ,πρόσκαιρες βροχές.\nΣτην υπόλοιπη ανατολική και νότια χώρα αναμένονται αραιές νεφώσεις, ανά διαστήματα πυκνότερες, σε συνδυασμό με αυξημένα ποσοστά αφρικάνικης σκόνης και υγρασίας.\nΩστόσο, από το βράδυ η σκόνη θα περιοριστεί στη νότια Ελλάδα κι από τα βορειοδυτικά θα αρχίσουν να εκδηλώνονται βροχές και σποραδικές καταιγίδες.\nΟι άνεμοι θα πνέουν Δ-ΝΔ στα 4-5bf κατά μέσο όρο στα πελάγη.\nΗ θερμοκρασία σε μικρή πτώση, θα φτάσει στα βόρεια τους 26-27°C, στα δυτικά τους 25-26°C, στα ανατολικά τους 28-30°C και τέλος στα νότια τους 30-33°C.\nΑΘΗΝΑ: Ηλιοφάνεια με αραιές νεφώσεις, ανά διαστήματα πυκνότερες, σε συνδυασμό με αφρικάνικη σκόνη έως το απόγευμα. Οι άνεμοι θα πνέουν Ν-ΝΔ στα 4bf και η θερμοκρασία θα κυμανθεί από 22 έως 30°C με αυξημένη τη σχετική υγρασία.\nΘΕΣΣΑΛΟΝΙΚΗ: Ηλιοφάνεια με αραιές νεφώσεις ανά διαστήματα πυκνότερες. Οι άνεμοι θα πνέουν Ν-ΝΔ στα 3-4bf και η θερμοκρασία στο κέντρο της πόλης θα κυμανθεί από 19 έως 27°C με αυξημένη τη σχετική υγρασία.\nOn 25 Σεπτεμβρίου 2020 By stratos_avgerinosΣχολιάστε\nOn 24 Σεπτεμβρίου 2020 24 Σεπτεμβρίου 2020 By stratos_avgerinosΣχολιάστε\nΓι’ αύριο Παρασκευή 25/09/2020 αναμένεται αίθριος καιρός σε όλη τη χώρα, με ηλιοφάνεια και λίγες αραιές νεφώσεις στα δυτικά, κεντρικά και βόρεια.\nΑπό το απόγευμα οι νεφώσεις στα ΒΔ τμήματα θα πυκνώσουν περισσότερο και το βράδυ θα ξεκινήσουν βροχές και τοπικές καταιγίδες στο βόρειο Ιόνιο και την Ήπειρο.\nΟι άνεμοι θα πνέουν Ν-ΝΔ και στο Αιγαίο και στο Ιόνιο στα 5-6bf κι από το βράδυ στο βόρειο Ιόνιο έως 7bf.\nΗ θερμοκρασία σε μικρή άνοδο θα φτάσει στα βόρεια, κεντρικά κι ανατολικά τους 30-32°C, ενώ στα δυτικά και τα νησιωτικά τμήματα δε θα ξεπεράσει τους 26-28°C.\nΑΤΤΙΚΗ: Ηλιοφάνεια με λίγες αραιές νεφώσεις. Οι άνεμοι θα πνέουν Ν-ΝΔ στα 4-5bf και η θερμοκρασία θα κυμανθεί από 20 έως 31°C.\nΘΕΣΣΑΛΟΝΙΚΗ: Ηλιοφάνεια με λίγες αραιές νεφώσεις, πυκνότερες από το απόγευμα. Οι άνεμοι θα πνέουν Ν-ΝΑ στα 4bf και η θερμοκρασία θα κυμανθεί από 19 έως 30°C.\nΣοβαρή μεταβολή θα παρουσιάσει ο καιρός στα δυτικά, κεντρικά και βόρεια το Σάββατο, με βροχές και καταιγίδες τοπικά ισχυρές. Αντιθέτως, στην ανατολική και νότια Ελλάδα ο καιρός θα είναι καλύτερος.\nOn 23 Σεπτεμβρίου 2020 By stratos_avgerinosΣχολιάστε\nOn 22 Σεπτεμβρίου 2020 23 Σεπτεμβρίου 2020 By stratos_avgerinosΣχολιάστε\nΓι’ αύριο Τετάρτη 23/09/2020 αναμένεται ο καιρός να είναι αίθριος με ηλιοφάνεια και λίγες αραιές νεφώσεις στις περισσότερες κεντρικές, βόρειες κι ανατολικές ηπειρωτικές και νησιωτικές περιοχές.\nΩστόσο, στη δυτική Ελλάδα ο καιρός θα είναι άστατος με νεφώσεις που θα δίνουν διάσπαρτες μπόρες ή και τοπικές καταιγίδες με έμφαση το Β.Ιόνιο και την Ήπειρο όπου τα φαινόμενα ίσως είναι έντονα σε τοπικό επίπεδο.\nΠρόσκαιρες μπόρες θα εκδηλωθούν τις μεσημβρινές ώρες και στα περισσότερα ηπειρωτικά τμήματα της Θεσσαλίας, της Δ. Μακεδονίας και της Στερεάς Ελλάδας.\nΟι άνεμοι θα πνέουν Ν-ΝΔ στα 5-6bf στο Ιόνιο και στα 4-5bf στο Αιγαίο.\nΗ θερμοκρασία θα αγγίξει στα ηπειρωτικά τμήματα τους 28-30°C, ενώ στα νησιωτικά τμήματα τους 26-28°C.\nΑΤΤΙΚΗ: Ηλιοφάνεια με λίγες αραιές νεφώσεις που πρόσκαιρα θα πυκνώσουν. Πιθανότητα για τοπικές μπόρες στα δυτικά και βόρεια τμήματα του νομού το μεσημέρι. Οι άνεμοι θα πνέουν Ν-ΝΔ στα 4bf και η θερμοκρασία θα κυμανθεί από 18 έως 30°C.\nΘΕΣΣΑΛΟΝΙΚΗ: Ηλιοφάνεια με λίγες νεφώσεις που μετά το μεσημέρι θα πυκνώσουν πρόσκαιρα. Οι άνεμοι θα πνέουν ΝΑ στα 4bf και η θερμοκρασία θα κυμανθεί από 17 έως 28°C.\nOn 22 Σεπτεμβρίου 2020 22 Σεπτεμβρίου 2020 By stratos_avgerinosΣχολιάστε\nΓια σήμερα Τρίτη 22/09/2020 αναμένεται γενικά αίθριος καιρός στη βόρεια, ανατολική και νότια Ελλάδα με ηλιοφάνεια και λίγες αραιές νεφώσεις, πυκνότερες στην Εύβοια και τις Σποράδες τις πρωινές ώρες.\nΑντίθετα, στη δυτική Ελλάδα οι νεφώσεις θα είναι πυκνότερες και μετά το μεσημέρι αναμένονται διάσπαρτες μπόρες ή και τοπικές καταιγίδες στα νησιά του Ιονίου (με έμφαση την Κέρκυρα και τους Παξούς) και την Ήπειρο.\nΟι άνεμοι θα πνέουν στο Ιόνιο Ν-ΝΔ στα 4-5bf, ενώ στο Αιγαίο Β-ΒΑ στα 5-6bf.\nΗ θερμοκρασία σε σταδιακή άνοδο, κυρίως στην ανατολική Ελλάδα, θα φτάσει στα ηπειρωτικά τους 28-29°C, ενώ στα νησιά τους 25-27°C.\nΑΤΤΙΚΗ: Ηλιοφάνεια με λίγες αραιές νεφώσεις. Οι άνεμοι θα πνέουν Β-ΒΑ στα 4-5bf και η θερμοκρασία θα κυμανθεί από 19 έως 29°C.\nΘΕΣΣΑΛΟΝΙΚΗ: Ηλιοφάνεια με λίγες αραιές νεφώσεις τις πρωινές κυρίως ώρες. Οι άνεμοι θα πνέουν μεταβλητοί στα 4bf και η θερμοκρασία θα κυμανθεί από 17 έως 28°C.\nOn 20 Σεπτεμβρίου 2020 By stratos_avgerinosΣχολιάστε\nΓι’ αύριο Δευτέρα αναμένεται να επικρατήσει αίθριος καιρός με ηλιοφάνεια και λίγες νεφώσεις στο μεγαλύτερο τμήμα της χώρας. Εξαίρεση θα αποτελέσουν η Εύβοια, η Ανατολική Στερεά και η Βόρεια Κρήτη όπου οι νεφώσεις πρόσκαιρα θα πυκνώσουν και θα δώσουν τοπικές βροχές.\nΟι άνεμοι θα πνέουν μεταβλητοί ασθενείς στο Ιόνιο, ενώ στο Αιγαίο Β-ΒΑ στα 5-6bf και τοπικά έως 7bf.\nΗ θερμοκρασία θα φτάσει στα δυτικά και βόρεια τους 27-29°C, ενώ στα ανατολικά και νότια τους 25-27°C.\nΑΤΤΙΚΗ: Ηλιοφάνεια με λίγες νεφώσεις που πρόσκαιρα θα πυκνώσουν και υπάρχει πιθανότητα να σημειωθούν τοπικές βροχές στα βόρεια κι ανατολικά του νομού. Οι άνεμοι θα πνέουν Β-ΒΑ στα 4-5bf και η θερμοκρασία θα κυμανθεί από 19 έως 27°C.\nΘΕΣΣΑΛΟΝΙΚΗ: Ηλιοφάνεια με λίγες νεφώσεις. Οι άνεμοι θα πνέουν Ν-ΝΑ ασθενείς και η θερμοκρασία θα κυμανθεί από 18 έως 28°C.\nOn 19 Σεπτεμβρίου 2020 By stratos_avgerinosΣχολιάστε\nΜε ηλιοφάνεια και λίγες νεφώσεις στις περισσότερες περιοχές της χώρας μας θα κυλήσει η Κυριακή, οι οποίες στο Αιγαίο και τις ανατολικές ηπειρωτικές περιοχές θα είναι κατά διαστήματα πυκνότερες.\nΣτην Κρήτη ο καιρός θα είναι άστατος έως και το μεσημέρι με μπόρες και καταιγίδες που πιθανών να είναι τοπικά ισχυρές, με εξασθένηση από το απόγευμα.\nΟι άνεμοι θα πνέουν Α-ΒΑ στο Ιόνιο στα 4-5bf και Β-ΒΑ στο Αιγαίο στα 7-8bf.\nΗ θερμοκρασία θα φτάσει στα δυτικά και βόρεια τους 27-29°C και στα ανατολικά και νότια τους 24-26°C.\nΑΤΤΙΚΗ: Ηλιοφάνεια με λίγες νεφώσεις πυκνότερες στα βόρεια κι ανατολικά του νομού. Οι άνεμοι θα πνέουν Β-ΒΑ στα 5-6bf και στα ανατολικά έως 7bf. Η θερμοκρασία θα κυμανθεί από 20 έως 26°C.\nΘΕΣΣΑΛΟΝΙΚΗ: Ηλιοφάνεια με λίγες πρόσκαιρες νεφώσεις. Οι άνεμοι θα πνέουν Α-ΝΑ στα 4bf και η θερμοκρασία θα κυμανθεί από 18 έως 27°C.\nOn 18 Σεπτεμβρίου 2020 By stratos_avgerinosΣχολιάστε\nΣυνεχίζεται η κακοκαιρία τις νυχτερινές και πρωινές ώρες του Σαββάτου 19/09/2020.\nΠιο αναλυτικά, στη βόρεια Ελλάδα και τα νησιά του ανατολικού Αιγαίου ο καιρός θα παραμείνει καλός με πρόσκαιρες νεφώσεις.\nΑντίθετα, στη δυτική, κεντρική και νότια Ελλάδα τα φαινόμενα θα συνεχιστούν και θα επηρεάσουν και τις υπόλοιπες περιοχές της Εύβοιας, της Στερεάς, της Πελοποννήσου , των δυτικών Κυκλάδων και της δυτικής Κρήτης, όπου και θα έχουμε ισχυρές βροχές ανά διαστήματα και καταιγίδες στις παραθαλάσσιες – παράκτιες περιοχές.\nΟι άνεμοι στο Ιόνιο θα πνέουν Δ-ΒΔ στα 8-9bf (κυρίως στο Νότιο Ιόνιο) και στο Αιγαίο Α-ΝΑ στα 6-7bf, ενώ στο Θρακικό και το βόρειο Αιγαίο ο ΒΑ άνεμος θα ενισχυθεί σημαντικά αγγίζοντας και τα 8bf.\nΗ θερμοκρασία κατά μέσο όρο στις περισσότερες ηπειρωτικές περιοχές δε θα ξεπεράσει τους 18-20°C και στα νησιά τους 20-23°C.\nΑΤΤΙΚΗ: Επιδείνωση θα παρουσιάσει ο καιρός τη νύχτα του Σαββάτου έως και τις πρώτες μεσημβρινές ώρες της ίδιας ημέρας, με βροχές και καταιγίδες που θα είναι κατά τόπους ισχυρές, με έμφαση τα ΝΔ-Δ-ΒΔ τμήματα του νομού. Τα φαινόμενα θα έχουν διάρκεια, οπότε χρειάζεται μια προσοχή στις περιοχές όπου πλημμυρίζουν εύκολα. Οι άνεμοι θα πνέουν αρχικά ΝΑ-Α στα 6-7bf για να στραφούν σε ΒΑ από το μεσημέρι στα 7-8bf. Η θερμοκρασία στους 22°C τις πρωινές ώρες.\nΘΕΣΣΑΛΟΝΙΚΗ: Νεφώσεις ανά διαστήματα και μικρή η πιθανότητα για τοπική βροχή. Οι άνεμοι θα πνέουν Α-ΒΑ στα 6-7bf και η θερμοκρασία θα βρίσκεται στους 20°C τις πρωινές ώρες.\nΣΗΜΕΙΩΣΗ: Η παραπάνω πρόγνωση αφορά τις νυχτερινές και πρωινές ώρες (12:00 – 12:00) του Σαββάτου 19/09/2020.\nΈπειτα τα φαινόμενα θα εξασθενούν και θα κινούνται νοτιότερα.\nOn 17 Σεπτεμβρίου 2020 By stratos_avgerinosΣχολιάστε


Ουσιαστική στήριξη των πλημμυροπαθών της Καρδίτσας - ΝΕΟΣ ΑΓΩΝ\nΟυσιαστική στήριξη των πλημμυροπαθών της Καρδίτσας\nMεγάλη ποσότητα ειδών καθαριότητας και υγιεινής, ρουχισμού και τροφίμων απέστειλε ο Σύλλογος των Απανταχού Καρδιτσιωτών στους πλημμυροπαθείς της Περιφερειακής Ενότητας Καρδίτσας, δια των αρμοδίων φορέων της τοπικής αυτοδιοίκησης, προσφέροντας ουσιαστική βοήθεια στους πληγέντες συμπατριώτες μας της ιδιαίτερης πατρίδας μας.\nΑποτέλεσμα της δράσης αυτής ήταν να συγκεντρωθούν μεγάλες ποσότητες αγαθών, οι οποίες, αφού συσκευάστηκαν σε ειδικά κουτιά, απεστάλησαν με το Κ.Τ.Ε.Λ. Νομού Καρδίτσας (δια του πρακτορείου του στην Αθήνα) στο Δήμο Μουζακίου (δια της Δημοτικής Κοινωφελούς Επιχείρησης), στο Δήμο Καρδίτσας (δια του Κοινωνικού Παντοπωλείου) και στο Δήμο Λίμνης Πλαστήρα (δια της αρμοδίας Αντιδημάρχου). Ήδη δε, οι αρμόδιοι παραπάνω φορείς έχουν ξεκινήσει το συντονισμό διανομής των αγαθών αυτών στις πόλεις, τις κωμοπόλεις και τα χωριά της αρμοδιότητάς τους και σε συμπολίτες που έχουν ανάγκη της βοήθειας.\nΠροηγούμενο άρθροΆνοιξε – κλείσε έως και τον Δεκέμβρη – Μάχη για να μείνει όρθιο το σύστημα Υγείας\nΕπόμενο άρθροΑνησυχία στο Καρποχώρι απο την ραγδαία αύξηση των κρουσμάτων


σχολείο και οικογένεια: Φεβρουαρίου 2016\n1. Παιδιά που εμφανίζουν συμπτώματα γρίπης αναμένουν, σε χώρο όπου δε θα έρχονται σε επαφή με άλλα άτομα, μέχρι να τα παραλάβουν οι γονείς ή οι κηδεμόνες τους, οι οποίοι θα πρέπει να ειδοποιούνται αμέσως.\n2. Συστήνεται για την αποφυγή της εξάπλωσης της εποχικής γρίπης να τηρούνται οι κανόνες ατομικής υγιεινής, όπως:\n● Να αποφεύγεται η επαφή των χεριών με τα μάτια, τη μύτη και το στόμα για τη μείωση του κινδύνου μόλυνσης.\n● Να αποφεύγεται η κοινή χρήση των μολυβιών, των στιλό, των μαρκαδόρων και άλλων προσωπικών αντικειμένων.\n● Σε βήχα ή φτέρνισμα να καλύπτονται η μύτη και το στόμα με το μανίκι στο ύψος του αγκώνα ή με χαρτομάντιλο. Το χρησιμοποιημένο χαρτομάντιλο πρέπει να απορρίπτεται αμέσως μετά τη χρήση στους κάδους απορριμμάτων.\n● Τα παιδιά και οι εργαζόμενοι πρέπει να πλένουν τακτικά τα χέρια με υγρό σαπούνι και νερό ή, εναλλακτικά, να χρησιμοποιούν αντισηπτικό αλκοολούχο διάλυμα ή χαρτομάντιλα με αλκοόλη.\nΠαρακαλούνται οι διευθυντές σχολικών μονάδων να ενημερώσουν την εκπαιδευτική κοινότητα (μαθητές, εκπαιδευτικούς, Συλλόγους Γονέων και Κηδεμόνων).\nΕτικέτες: επικαιρότητα, σχολική λειτουργία\nΑκραία, χωρίς αμφιβολία, η ενέργεια ενός δασκάλου δημοτικού να στείλει στους γονείς των μαθητών του επιστολή, εξηγώντας πως βαθμολόγησε τα παιδιά με άριστα κατόπιν ισχυρών πιέσεων που του άσκησαν ορισμένοι εξ αυτών. Διευκρινίζοντας ότι η αξιολόγησή του δεν ανταποκρίνεται στην πραγματικότητα, διατυπώνει την ευχή τα παιδιά να καταφέρουν στο μέλλον να κατακτήσουν τους ίδιους βαθμούς με την αληθινή τους αξία. Η επιστολή κυκλοφόρησε πρόσφατα στο διαδίκτυο, φέρνοντας τον εκπαιδευτικό σε ιδιαίτερα δύσκολη θέση στο εργασιακό του περιβάλλον (απειλήθηκε ακόμη και με ΕΔΕ), καθώς μια κίνηση καλοπροαίρετη, σύμφωνα με τον ίδιο, διέρρευσε χωρίς να το επιθυμεί, όταν μάλιστα ανάλογη πίεση δέχονται από τους γονείς εκπαιδευτικοί σε πολλά ελληνικά σχολεία.\nΤι αποτυπώνει αλήθεια μια τέτοια κίνηση; Αν και υπερβολική αυτή καθεαυτή ως αντίδραση, μήπως τελικά η βαθμοθηρία είναι βαθύτερα ριζωμένη στο DNA των γονέων αλλά και των ίδιων των παιδιών; «Ωχ! Πήρα 19 Γεωγραφία. Ποιος την ακούει τώρα τη μάνα μου που δεν έφερα 20!» μονολογεί ο 12χρονος Γιάννης επιστρέφοντας το μεσημέρι από το σχολείο. «Καλά, εσύ πήρες 18, ο Γιώργος όμως σε πέρασε;» επιμένει να ανακρίνει κάθε φορά τον γιο της, μαθητή Α΄ Γυμνασίου, η κ. Κατερίνα. Η πραγματικότητα είναι κοινή σε μεγάλη μερίδα οικογενειών.\nΤο άγχος της επίδοσης είναι πλέον ιδιαίτερα αισθητό. Η βαθμοθηρία ξεκινά νωρίς. Στις μικρότερες τάξεις εκδηλώνεται με την τελειομανία –να είναι το παιδί γραμμένο, τα τετράδια άψογα. Από την Ε΄ τάξη, κατά την οποία από το Άριστα ή το Καλά η βαθμολογία γίνεται αριθμητική, ο στόχος των υψηλών επιδόσεων μπαίνει στο κάδρο. Στο Γυμνάσιο το κυνήγι του βαθμού εντείνεται, ενώ στο Λύκειο εγκαθιδρύεται σε όλες τις εκφάνσεις της ζωής του εφήβου, που πελαγώνει και έχει εκρήξεις θυμού ή πανικού. Υποφέρει αλλά δεν ξέρει πώς αλλιώς να διαχειριστεί την κατάσταση, όντας εγκλωβισμένος σε μια «επένδυση στην τελειότητα». Και οι γονείς; Είναι διατεθειμένοι να τα παραβλέψουν όλα, αρκεί να έρθει η επιτυχία στις εξετάσεις. «Εντάξει, μία χρονιά είναι, θα πιεστεί λίγο...», αποτυπώνει την κατάσταση η κ. Άντζελα Ματσακά, σχολική ψυχολόγος.\nΤι εισπράττουν οι εκπαιδευτικοί από τους γονείς; «Το παιδί μου είναι πραγματικά ξεχωριστό. Απορώ πώς δεν το βλέπετε!», «Είναι το εξυπνότερο παιδί σε όλο το σχολείο!», «Καλό το 18, υπάρχει όμως και το 20...», «Είσαι ο καλύτερος κι απαιτείς από τον εαυτό σου μόνο το άριστα», «Ωραία, πήρε το παιδί μου 19. Ποιος είναι όμως ο μέσος όρος της τάξης;», μερικές από τις συνηθέστερες αντιδράσεις, σύμφωνα με την κ. Ιωάννα, φιλόλογο με πολυετή εμπειρία.\nΠοιο είναι το «κρυμμένο μήνυμα» πίσω απ’ όλα αυτά κατά την ειδικό; «Συνήθως, αν και υπαρκτή η απαίτηση για υψηλούς βαθμούς, δεν εκφράζεται ρητά. Εκδηλώνεται με έντονο άγχος για τη μελέτη του παιδιού και πίεση, η οποία συχνά συνοδεύεται από λεκτική ή σωματική βία. Κι όταν έρχεται ο βαθμός, αν είναι καλός, διακρίνεις μια ικανοποίηση, σαν να ανήκει η επιβράβευση στον γονέα. Στην αντίθετη περίπτωση οι γονείς αντιδρούν με “μούτρα”, δείχνουν την απογοήτευσή τους. Ο λόγος; Ευθύνεται κυρίως η απουσία ρεαλιστικών προσδοκιών σε σχέση με τις επιδόσεις των παιδιών. Οι γονείς δε συνειδητοποιούν ότι κάθε παιδί έχει τη δική του νοημοσύνη, ιδιοσυγκρασία και κλίσεις. Δεν μπορούν όλα να ανταποκριθούν ή χρειάζονται έναν εναλλακτικό τρόπο μάθησης».\nΚαι πώς λειτουργούν τα παιδιά κάτω από την πίεση της βαθμοθηρίας; Όπως εξηγεί η κ. Ματσακά, «παρουσιάζουν αγχώδεις εκδηλώσεις, τικ, τριχοτιλλομανία, χαμηλή αυτοεκτίμηση. Δίνουν μεγάλη έμφαση στην καταναγκαστικότητα, όπως το “πρέπει να τα κάνω όλα τέλεια”. Απόρροια όλων αυτών η πεσμένη διάθεση, το κλάμα, η δυσκολία συγκέντρωσης και προσαρμογής, ίσως και η άρνηση για το σχολείο. Βλέπεις μαθητές της Γ΄ Δημοτικού να λένε “δεν είμαι καλός”, “έκανα δύο λάθη, δεν αξίζω”. Κυρίως τα πιο έξυπνα παιδιά, με αυτογνωσία, έχουν μεγάλη πρόσβαση σε τέτοιες σκέψεις.\n»Η κατάσταση επιδεινώνεται στην εφηβεία, καθώς υπεισέρχεται έντονα ο ψυχολογικός παράγοντας, οι ορμονικές και ψυχοσεξουαλικές αλλαγές. Εκεί το παιδί μπορεί να παρουσιάσει κατάθλιψη αλλά και απώλεια σχέσεων, να δυσκολεύεται δηλαδή να διατηρήσει φιλίες, να απομονωθεί, ενώ παράλληλα οι σχέσεις με τους γονείς γίνονται πολύ συγκρουσιακές. Αποτέλεσμα; Ένας φαύλος κύκλος: Το άγχος επίδοσης επηρεάζει την απόδοση των παιδιών και το αντίστροφο».\nΠοιος ευθύνεται τελικά; Η ειδικός αποφαίνεται πως «το ίδιο το εκπαιδευτικό σύστημα στη χώρα μας ενισχύει τη βαθμοθηρία. Οι γονείς έχουν προσαρμοστεί σ’ αυτό, οπότε οι δύο πλευρές αλληλοτροφοδοτούνται».\n«Επειδή η βαθμοθηρία καλλιεργείται συνήθως από νωρίς, καλό είναι οι γονείς να αλλάξουν εγκαίρως τον τρόπο νοηματοδότησης της επίδοσης», συμβουλεύει η κ. Ματσακά. Τι σημαίνει ο βαθμός; Σύμφωνα με την ίδια, «δεν είναι παρά ένα μέσο για να ενισχυθεί η προσπάθεια του παιδιού. Δεν είναι αντανάκλαση της αξίας του, ούτε δείκτης της νοημοσύνης του, ενώ δεν εξασφαλίζει τη μελλοντική επιτυχία του στη ζωή. Αν το καταλάβει ο γονιός, θα το καταλάβει και το παιδί. Καλό είναι να δοθεί έμφαση στη διαδικασία της μελέτης αντί για το αποτέλεσμα, να αναδειχθεί η σημασία της γνώσης, προκειμένου να αποσυνδεθεί ο βαθμός από την “αξία” του μαθητή. Ειδικά στο δημοτικό, αυτό γίνεται πολύ εύκολα, συσχετίζοντας τις σχολικές γνώσεις με την καθημερινή ζωή, με μια λειτουργικότητα (π.χ. χρήση μαθηματικών στα ψώνια ή στο μαγείρεμα).\n»Σημαντικό είναι, επίσης, να αμφισβητήσουμε όλη αυτή την “επένδυση στην τελειότητα”, παύοντας να επισημαίνουμε διαρκώς τα λάθη. Ο χαμηλός βαθμός δείχνει ότι “μάλλον κάτι δεν πήγε καλά” και από κάτι τρομακτικό ή απειλητικό μετατρέπεται σε χρήσιμο μήνυμα που θα οδηγήσει στη βελτίωση. Και το πιο σημαντικό: να προσαρμόσουν οι γονείς τις προσδοκίες τους στις πραγματικές δυνατότητες του παιδιού τους. Να το βοηθήσουν να δει τις ικανότητές του, για να τις αξιοποιήσει, αλλά και τις αδυναμίες του, ώστε να τις δουλέψει».


Blackface - Nine Lives Greece\nΟ Blackface υπήρξε θύμα συλλέκτριας. Ζούσε σε ένα σκοτεινό, βρώμικο υπόγειο μαζί με 19 ακόμη γάτες. Για όλη του την ζωή μέχρι να διασωθεί, δεν ήξερε τι θα πει κανονικό φαγητό, καθαρό νερό ή αμμοδόχος. Τα δύστυχα αυτά ζώα περνούσαν τις μέρες τους σε μια σκοτεινή φυλακή χωρίς ρεύμα, χωρίς μια ηλιαχτίδα να διαπερνά τον κλειστό φεγγίτη. Ευτυχώς, όλες οι γατούλες απομακρύνθηκαν από εκεί. Φιλοξενούνται, ασφαλείς πια, περιμένοντας να βρουν μια οικογένεια.\nΟ Blackface είναι ένας πανέμορφος ασπρόμαυρος γάτος με πράσινα μάτια. Έχει μια ιδιαίτερη “μάσκα” στο προσωπάκι του, απ’όπου πήρε και το όνομά του. Τα πάει περίφημα τόσο με τους ανθρώπους όσο και με άλλες γάτες. Μιας και είναι μόνο 2 ετών, το γλυκό αυτό αγόρι έχει ακόμη πολλή ενέργεια και όρεξη για παιχνίδι. Την ίδια στιγμή, αναζητά τα χάδια, είναι πολύ γλυκός και τρυφερός. Προφανώς, έχει ό,τι θα μπορούσε να ζητήσει κανείς από μια γατούλα και θα γίνει τέλεια συντροφιά. Παιχνιδιάρης και χαδιάρης, κάθε οικογένεια θα είναι τυχερή αν τον υιοθετήσει.\nΕίναι υγιής, στειρωμένος και θα δοθεί με τσιπάκι στο όνομα του νέου του κηδεμόνα. Αναζητούμε ιδανικά έναν άνθρωπο που είναι κοντά, γιατί δεν του αρέσουν ιδιαίτερα οι μετακινήσεις. Αν ενδιαφέρεστε για αυτόν τον γλυκύτατο γατούλη, πατήστε το ροζ κουμπακι, και χαρίστε του την ζωή που του αξίζει.


SINCHETTO GIOVANNI [ (1922 - 1991) ] - ΞENOI - GreekComics\nMarch 11, 2017 in ΞENOI\nGIOVANNI SINCHETTO (1922-1991)\nO Giovanni Sinchetto ήταν ένας Ιταλός κομίστας γεννημένος στο Τορίνο στις 7 Απριλίου 1922.\nΚατά τη διάρκεια του Β’ Παγκοσμίου πολέμου πολέμησε ως αξιωματικός στην Ιταλική πολεμική αεροπορία. Μετά τη λήξη του πολέμου και για μικρό χρονικό διάστημα δούλεψε ως υπάλληλος της STIPEL (η ιταλική τότε TELECOM) με μικρό μισθό, φτιάχνοντας διαφημιστικά σχέδια της εταιρίας.\nΈκανε ντεμπούτο στον κόσμο των κόμικς το 1947 με την σειρά «FULMINE MASSHERATO», γραμμένο από τον ANDREA LAVEZZOLO και συνέχισε με το «CARNERA» που δημοσιεύτηκε από την TORELLI.\nΕκεί, γνωρίστηκε με τους DARIO GUZZON και PIETRO SARTORIS, τους ανθρώπους με τους οποίους δημιούργησε την καλλιτεχνική ομάδα με το ακρωνύμιο EsseGesse.\nΜαζί τους, δημοσίευσε το 1950 το «KINOWA» και το 1951 δημιούργησαν τον πρώτο χαρακτήρα τους, τον «ΚΑΠΤΑΙΝ ΜΙΚΥ». Ακολούθησαν με μεγάλη επιτυχία ο ΜΠΛΕΚ (1953) , ο ΟΜΠΡΑΞ (1965) που απογειώθηκαν με τη δημιουργία του ΛΟΧΑΓΟΥ ΜΑΡΚ (1966).\nΟι Guzzon και Sartoris πάντα αναγνώριζαν και παραδέχονταν την ανωτερότητα του Sinchetto στο σκίτσο, και ίσως είναι ακριβώς αυτός ο λόγος που πολλά σχέδια του επιλέχτηκαν να κοσμήσουν τα εξώφυλλα των τευχών.\nΣύμφωνα με τις λίγες μαρτυρίες από εκείνους που τον ήξεραν, ο Sinchetto ήταν ένας τυπικός Ιταλός της περιφέρειας, ένας άνθρωπος γεμάτος ειρωνεία. Αγαπούσε την πίπα του και έμοιαζε με φιγούρα τζέντλεμαν, βγαλμένος από το παρελθόν. Σύμφωνα με μαρτυρία του Sergio Bonelli , ο Sinchetto σπάνια έδινε συνεντεύξεις ή εμφανιζόταν δημόσια.\nΜετά τη συνταξιοδότησή του, σχεδόν προς το τέλος της δεκαετίας του ‘80, ο Sinchetto αφιέρωσε το τελευταίο μέρος της καριέρας του στον επανασχεδιασμό εξωφύλλων κάποιων από τους πιο διάσημους χαρακτήρες τους.\nΣτις 19 Ιανουάριου του 1991, ο Giovvani Sinchetto πέθανε στο νοσοκομείο εξαιτίας μιας ασθένειας που, κατά τους τελευταίους μήνες της ζωής του, δεν του επέτρεψε να συνεχίσει να σχεδιάζει. Ο μεγάλος αυτός σχεδιαστής, λίγο πριν πεθάνει, δώρισε μερικά σχέδια του στο ιατρικό προσωπικό του νοσοκομείου που νοσηλευόταν.\nΠαρουσίαση για τον Dario Guzzon εδω\nΠαρουσίαση για τον Pietro Sartoris εδω\nΈρευνα για τους ΕsseGesse εδω\nΟ Μπλεκ και οι….αλλοι\nΗΡΩΕΣ του Στέλιου Ανεμοδούρα\nΈνα μεγάλο ευχαριστώ στον ΓΑΝΤΖΟ που είχε την ιδέα για αυτές τις παρουσιάσεις, και στο ΦΛΟΚ για την πολύτιμη βοήθεια του.\nΩραίος και ο Sinchetto, KILLMATH πολύ ωραία παρουσίαση!\n1 yr Γάντζος changed the title to SINCHETTO GIOVANNI [ (1922 - 1991) ]


ΝΕΟ ΠΡΟΓΡΑΜΜΑ ΟΑΕΔ ΜΕ ΕΠΙΔΟΤΗΣΗ 14.800€ ΓΙΑ ΝΕΕΣ ΕΠΙΧΕΙΡΗΣΕΙΣ\nΝΕΟ ΠΡΟΓΡΑΜΜΑ ΟΑΕΔ ΜΕ ΕΠΙΔΟΤΗΣΗ 14.800€\nΈΧΕΙ ΛΗΞΕΙ ΠΡΟΘΕΣΜΙΑ ΥΠΟΒΟΛΗΣ ΤΩΝ ΑΙΤΗΣΕΩΝ ΑΝΑΜΕΝΕΤΑΙ Β' ΚΥΚΛΟΣ\nΑπό 10 Μαΐου έως 10 Ιουνίου 2021 θα υποβάλλονται οι αιτήσεις για την καταβολή της επιχορήγησης των 14.800€, από όσους ενδιαφέρονται να κάνουν μία νέα επιχείρηση και πληρούν τις παρακάτω προϋποθέσεις:\n2. Ηλικία από 18 έως 29 ετών (να μην τα έχεις κλείσει)\n3. Οι άντρες θα πρέπει να έχουν ολοκληρώσει τη στρατιωτική τους θητεία, ή να έχουν απαλλαγεί νόμιμα από αυτήν.\n4. Επίσης προτού την υποβολή της πρότασης θα πρέπει να έχει γίνει η διαδικασία της εξατομικευμένης παρέμβασης.\nΤο πρόγραμμα, είναι πολύ ευνοϊκό διότι δίνει συνολικά επιχορήγηση 14.800€ με δέσμευση για την λειτουργία της επιχείρησης μόνο ένα έτος λειτουργίας! Εννοείται, ότι αυτό είναι το ελάχιστο, όποιος επιθυμεί μπορεί να την κρατήσει όσο θέλει!\n- Το ποσό της επιδότησης καταβάλλεται σε 3 δόσεις οι οποίες και οι 3 είναι εντός 12 μηνών, από την έναρξη της επιχείρησης στη Δ.Ο.Υ, ως εξής: 1η δόση 4.000 ευρώ, μετά την έναρξη δραστηριότητας, 2η δόση 5.400 ευρώ, μετά τη λήξη του α’ εξάμηνου από την έναρξη και 3η δόση 5.400 ευρώ, μετά τη λήξη του β’ εξάμηνου από την έναρξη.\nΕπίσης το πολύ θετικό είναι ότι μπορεί να κατατεθεί η πρόταση, μόνο με την κάρτα ανεργίας, και να γίνει η έναρξη στην εφορία μετά την έγκριση της αιτήσεώς μας, ώστε όταν θα ξεκινήσουμε τις διαδικασίες έναρξης στην Εφορία, ΕΦΚΑ κλπ, να έχουμε εγκριθεί και άρα να είμαστε βέβαιοι ότι θα λάβουμε το ποσό της επιδότησης.\nΌμως πέρα από τις παραπάνω προϋποθέσεις κριτήρια που πρέπει να πληροί κάποιος, και μαζί με τα απαιτούμενα δικαιολογητικά θα πρέπει να υποβληθεί και ένα επιχειρηματικό πλάνο της υπό ίδρυση επιχείρησης, διότι υπάρχει και ουσιαστική αξιολόγηση!\nΣτο επιχειρηματικό πλάνο, αποτυπώνονται με ακρίβεια το αντικείμενο της επιχείρησης, η έδρα της και αρκετά άλλα στοιχεία.\nΚάποια από τα βασικά κριτήρια που αξιολογούνται, όπως αυτά αποτυπώνονται με σαφήνεια στο επιχειρηματικό πλάνο που θα συνοδεύει την αίτηση, είναι τα εξής:\nΥπάρχουν και κάποια άλλα κριτήρια αξιολόγησης, τα οποία θα πρέπει να απαντηθούν όλα αφού θα αξιολογηθούν και είναι βασική παράμετρος για να εγκριθεί η πρότασή σας!\nΕάν σκέφτεστε να κάνετε μια δική σας επιχείρηση, μπορείτε να λάβετε την επιδότηση αυτή, χωρίς μετακινήσεις, εύκολα και γρήγορα!\nΕπικοινωνήστε μαζί μας, τηλεφωνικά ή μέσω email: 2253096600 και 6945412818 , indemespa@gmail.com\ninfo0_lws4yqju 0 Comments


Sop Pierikos • Προβολή θέματος - Ανακοινώσεις ΜΠΑΣΚΕΤ ΠΙΕΡΙΚΟΥ-ΑΡΧΕΛΑΟΥ\nΑρχική Κοινότητας ‹ ΜΠΑΣΚΕΤ.ΠΙΕΡΙΚΟΣ ΑΡΧΕΛΑΟΣ:\nΑνακοινώσεις ΜΠΑΣΚΕΤ ΠΙΕΡΙΚΟΥ-ΑΡΧΕΛΑΟΥ\n121 δημοσιεύσεις\t• Σελίδα 1 από 13 • 1, 2, 3, 4, 5 ... 13\nΑύγουστος 14th, 2009, 2:46 am από admin\nΑύγουστος 14th, 2009, 9:13 pm από GATE 5\nΟ προπονητής του Πιερικού Αρχελάου στην Ισπανία\nJul 30th, 09\nΟ προπονητής του Πιερικού Αρχελάου Δημήτρης Γαλάνης από τις 31 Ιουλίου έως τις 6 Αυγούστου θα παρακολουθήσει την προετοιμασία της πρωταθλήτριας ομάδας κόσμου Εθνικής Ισπανίας.\nΟ τεχνικός της κατερινιώτικης ομάδας μπάσκετ προσκλήθηκε από τον Σέρτζιο Σκαριόλο, προπονητή των Ισπανών και η προετοιμασία θα γίνει στο Κάντιθ - Σαν Φερνάντο.\nΤέλος, όπως είναι γνωστό, η προετοιμασία του Πιερικού Αρχελάου αρχίζει τη Δευτέρα 10 Αυγούστου.\nΣεπτέμβριος 2nd, 2009, 1:00 pm από Stef-Pierikos\nΦιλικά παιγνίδια με Λαγκαδά και Καλαμαριά\nΤη Δευτέρα αρχίζουν και οι ακαδημίες\n? Μετά τους φιλικούς αγώνες με το Ασβεστοχώρι και τον Αιγινιακό, η ομάδα μπάσκετ του Πιερικού Αρχελάου που προετοιμάζεται καθημερινά στο κλειστό γυμναστήριο της Κατερίνης και στο εθνικό στάδιο, αντιμετωπίζει την Πέμπτη, στη Θεσσαλονίκη, την ομάδα του Λαγκαδά, ενώ το Σάββατο θα φιλοξενηθεί από τον Απόλλωνα Καλαμαριάς.\nΟ προπονητής Δημήτρης Γαλάνης, δηλώνει ευχαριστημένος από τη μέχρι τώρα πορεία των προπονήσεων. Αναλυτικά, είπε τα εξής: «Είμαστε ήδη στην Τρίτη βδομάδα προπονήσεων. Η ποσότητα και η ένταση φθάνουν σε μεγάλο βαθμό και πρέπει να δείξουμε αυτοκυριαρχία και συνέπεια ώστε να βγει αυτή η δύσκολη περίοδος, όπου επιβαρύνει και το σώμα και μυαλό μας. Είμαι πολύ ευχαριστημένος από την προσπάθεια των αθλητών και πιστεύω να συνεχίσουμε χωρίς απουσίες και τραυματισμούς».\n? Δύο ειδών είναι τα φετινά εισιτήρια διαρκείας για τους αγώνες του Πιερικού Αρχελάου. Πρόκειται γι΄ αυτά των 50 € για τη μεγάλη κερκίδα και των 100 € για την ξύλινη. Ήδη άρχισαν να κυκλοφορούν και υπάρχει αγοραστικό ενδιαφέρον, αφού το κλίμα που υπήρχε στην περσινή αγωνιστική περίοδο ήταν, σχεδόν, πάντα πανηγυρικό και κύρια οικογενειακό. Το κλειστό γυμναστήριο της Κατερίνης θα είναι και φέτος για τις Κυριακές, το σημείο αναφοράς για τους φίλους του μπάσκετ.\nH διαφημιστική εταιρία Happy Artists Designer Team (www.happyartists.net) προσέφερε ευγενικά και τις μακέτες για την προβολή τους.\nΌσοι ενδιαφέρονται να προμηθευτούν, μπορούν να απευθύνονται στα τηλέφωνα: 23510 32153, 6944 945165 και 6978 495134.\n? Στις 3 Οκτωβρίου θα γίνουν οι πρώτοι αγώνες του κυπέλλου ανδρών της ΕΚΑΣΚΕΜ. Για την περιοχή μας η κλήρωση έχει ως εξής:\nΏρα 19:00 Γήπεδο Κολινδρού, ΓΑΣ Κορινός – ΑΣ Μ. Αλέξανδρος Λεπτοκαρυάς, ώρα 18:00 γήπεδο Κατερίνης, ΑΠΣ Μακεδονικός Ν. Εφέσου – ΑΕ Βατανιακός – Σάρισας και ώρα 20:00 γήπεδο Κατερίνη, ΣΦΚ Κατερίνη 2008 – ΑΣ Αναγέννηση Λιτοχώρου.\n? Τη Δευτέρα στις 5,30 μ.μ θα πραγματοποιηθεί στο κλειστό γυμναστήριο η πρώτη συνάντηση των παλαιών και νέων μικρών αθλητών και των αθλητριών που είναι στις ακαδημίες του Πιερικού Αρχελάου. Γι΄ αυτό καλούνται να παραβρεθούν όχι μόνο αυτοί, αλλά και οι γονείς τους.\n? Άρχισε τις προπονήσεις της και η προπαιδική ομάδα της θυγατρικής Κατερίνη 2008. Είναι και αυτές εντατικές και συμμετέχουν οι αθλητές: Φακοπουλίδης Κωνσταντίνος, Χερβατίδης Γιώργος, Τσαλμπούρης Γιώργος, Κοντσές Θανάσης, Ζαδές Ραφαήλ, Νατσιάβας Αθανάσιος, Αθανασιάδης Αλέξανδρος, Πρισκομάτης Αναστάσιος, Λαμπονίκος Γιώργος, Καπετανάκης Αργύρης, Διαμαντόπουλος Αναστάσιος, Μητσιμπόνας Κωνσταντίνος, Οφείδης Ιάσωνας, Παπασωτηρίου Αχιλέας, Παπασωτηρίου Γιώργος, Συμεωνίδης Σάββας, Μαγιώνας Πασχάλης, Κοντσές Βασίλης\nΚαρμίρης Κωνσταντίνος και Μπατσογιάννης Χρήστος.\nΠροπονητής, όπως και στην εφηβική ομάδα του Πιερικού Αρχελάου, είναι ο Κώστας Τσαλμπούρης.\n? Άρχισαν οι εγγραφές μικρών παιδιών στην Ακαδημία μπάσκετ του Πιερικού Αρχελάου. Όσοι ενδιαφέρονται, μπορούν να επισκέπτονται καθημερινά τις απογευματινές ώρες από 6 έως 9 τα γραφεία του συλλόγου στην οδό Δημοτικού Σταδίου 9, ή να επικοινωνούν με το τηλ. 23510 32153, ή με την υπεύθυνη της Ακαδημίας κα Ράνια Μυρωτή στο τηλ. 6972 575543.\n? Για διάφορα οργανωτικά θέματα είχαν την ευκαιρία να συζητήσουν το απόγευμα της Δευτέρας στα γραφεία του συλλόγου οι προπονητές των ομάδων του Πιερικού Αρχελάου και της θυγατρικής Κατερίνη 2008. Παραβρέθηκαν όλοι στη συγκέντρωση που έγινε στα γραφεία του συλλόγου και μαζί τους ήταν ο έφορος Λάκης Χαρακλιάς με την υπεύθυνη των ακαδημιών Ράνια Μυρωτή.\n? Και μερικά νέα από τους διαιτητές μπάσκετ.\n- Ανακοινώθηκαν από την Ομοσπονδία Διαιτητών Καλαθοσφαίρισης Ελλάδος οι ημερομηνίες του 27ου ετήσιου επιμορφωτικού σεμιναρίου για τους αξιολογημένους διαιτητές. Φέτος θα γίνει στην Αγριά Βόλου στις 7,8, 9,10 και 11 Οκτωβρίου και θα είναι σε δύο γκρουπ. Ονομάσθηκε «Γ. Ακάσογλου», προς τιμή του αείμνηστου πρώην μέλους της ΟΔΚΕ. Από το σύνδεσμο διαιτητών Καλαθοσφαίρισης Κεντρικής Μακεδονίας θα πάρουν μέρος οι: Παπαπέτρου Πέτρος, Τανατζής Γεώργιος, Ταρενίδης Σταύρος, Γαιμούζης Αριστοτέλης, Ευφραιμίδης Σταύρος και Ταρενίδης Κων/νος. Εκεί θα πραγματοποιηθούν εισηγήσεις από όλα τα μέλη της ΚΕΔ, τον κ. Α. Τσαγκαμίλη και ένα προπονητή.\n- Το ομορφότερο δώρο της ζωής του πήρε ο διαιτητής Νίκος Βάτσιος. Έγινε πατέρας για πρώτη φορά. Ο σύνδεσμος Διαιτητών, με ανακοίνωσή του, εύχεται στην οικογένειά του το νέο μέλος να τους ζήσει, να είναι γερό και καλοφωτισμένο.\n- Στις 24 Αυγούστου συνήλθε στην Αθήνα το Δ.Σ. της ΟΔΚΕ με διάφορα θέματα. Πήρε μέρος και ο συμπολίτης μας Δημήτρης Πόδας, ο οποίος συμμετέχει στη θέση του ταμία για πέμπτη συνεχή χρονιά.\n- Στην Αγριά Βόλου θα συνεχισθεί και η γενική συνέλευση της ΟΔΚΕ που έγινε, αρχικά, στο Μουζάκι Καρδίτσας και διακόπηκε. Εκεί έγινε 27ο μέλος της ο σύνδεσμος διαιτητών Σάμου.\n? Τα νέα γραφεία της Θύρας-5 του Πιερικού, στην οδό Τερζοπούλου 14, επισκέφθηκε ο πρόεδρος του Συνδέσμου Φίλων Πιερικού Βοστώνης Αργύρης Καμπίσιος. Συζητήθηκαν διάφορα θέματα και ανταλλάχτηκαν απόψεις για την καλύτερη συνεργασία των δύο συνδέσμων, τόσο για το ποδόσφαιρο, όσο και για το μπάσκετ.\n? Ένα ιστορικό σούπερ μάρκετ της Πιερίας «άλλαξε χέρια» από τη Δευτέρα. Πρόκειται για αυτό του ΠΑΣΧΑΛΙΔΗ και για τον Πιερικό Αρχέλαο είναι άξιο αναφοράς, αφού ήταν από τους χορηγούς και κατά την αγωνιστική περίοδο 2008-2009. Από το μπακάλικο του αείμνηστου Κυρ Γιάννη, η επιχείρηση έγινε πλέον, όχι μόνο με ένα, αλλά με πολλά πετυχημένα και πολυκαταστήματα με συνέπεια στις υποχρεώσεις και στη συμπεριφορά τόσο στους πελάτες, όσο και στο προσωπικό. Ευχόμαστε στους ιδιοκτήτες Βύρωνα και Σοφία Πασχαλίδη καλή επιχειρηματική συνέχεια.\n? Για τη γειτονιά των Αγγέλων ταξιδεύει αυτή τη στερνή φορά ο Χρήστος Κροκίδης. Ο εκλιπών ήταν οδηγός λεωφορείου σε τουριστικό γραφείο της Κατερίνης και μετέφερε σε άλλες πόλεις τις αποστολές των ομάδων του Πιερικού Αρχελάου και της Κατερίνης 2008. Οι αθλητές έχουν να πουν μόνο καλά λόγια για το Χρήστο. Το δ.σ. του Πιερικού Αρχελάου εκφράζει στους οικείους του τα θερμά του συλλυπητήρια.\nΣεπτέμβριος 8th, 2009, 11:10 am από GATE 5\nΕκατοντάδες μαθητές και μαθήτριες\nστην εναρκτήρια εκδήλωση της ακαδημίας μπάσκετ του Πιερικού Αρχελάου\nΣτόχος και η διαμόρφωση κατάλληλης αθλητικής νοοτροπίας\nΌχι μόνο παλιοί, αλλά και πολλοί νέοι υποψήφιοι καλαθοσφαιριστές και καλαθοσφαιρίστριες συμμετείχαν στην εναρκτήρια εκδήλωση της ακαδημίας μπάσκετ του Πιερικού Αρχελάου που έγινε το απόγευμα της Δευτέρας στο κλειστό γυμναστήριο της Κατερίνης.\nΗ ακαδημία που σκοπό δεν έχει μόνο την εκμάθηση, απλά, μπάσκετ, αλλά κύρια να συμβάλει στη διαμόρφωση κατάλληλης αθλητικής νοοτροπίας και γενικότερης παιδείας, λειτουργεί στην Κατερίνη με επιτυχία, εδώ και πολλά χρόνια.\nΤους εκατοντάδες μαθητές και μαθήτριες που παραβρέθηκαν στη συγκέντρωση με τους γονείς τους, καλωσόρισε ο πρόεδρος του ΣΦΚ Πιερικός Αρχέλαος κ. Απόστολος Πόδας, ο οποίος αναφέρθηκε στη λειτουργία της ακαδημίας, όπου ο σύλλογος δίνει ιδιαίτερη βαρύτητα.\nΧαιρετισμό απηύθυνε και ο γενικός γραμματέας του συλλόγου κ. Μάκης Γιαλένιος που έχει και την ευθύνη της λειτουργίας του τμήματος αυτού.\nΤέλος, η προπονήτρια κ. Ράνια Μυρωτή, κάλεσε όλα τα παιδιά και χωρίστηκαν κατά τμήματα, έτσι ώστε αυτές τις μέρες να αρχίσει και το εντατικό πρόγραμμα.\n1.Ο πρόεδρος του ΣΦΚ Πιερικός Αρχέλαος κ. Απόστολος Πόδας καλωσορίζει τους γονείς και τους μαθητές που συμμετείχαν με ενθουσιασμό στην εναρκτήρια συγκέντρωση.\n2.Και η κερκίδα του κλειστού γυμναστηρίου ήταν γεμάτη από τους γονείς και τους φίλους του συλλόγου.\n3.Οι υποψήφιοι καλαθοσφαιριστές με τους προπονητές της ακαδημίας.\n4.Ένα από τα τμήματα της ακαδημίας μπάσκετ με τον προπονητή κ. Χρήστο Ξηρομερίτη\nΣεπτέμβριος 11th, 2009, 8:51 pm από Stef-Pierikos\nΣε δύο τουρνουά συμμετέχει η ομάδα του Πιερικού Αρχελάου\n? Στην Ξάνθη και τη Δράμα θα φιλοξενηθεί η ομάδα του Πιερικού Αρχελάου όπου θα πάρει μέρος σε τουρνουά που διοργανώνονται εκεί. Η συμμετοχή της εντάσσεται στο πλαίσιο της προετοιμασίας της για το κύπελλο Ελλάδος και κύρια για το πρωτάθλημα της Β΄ εθνικής κατηγορίας που θα αρχίσει στις 18 Οκτωβρίου.\nΜετά την τελευταία προπόνηση της ομάδας, ο τεχνικός Δημήτρης Γαλάνης, δήλωσε στον τοπικό τύπο: «H προετοιμασία συνεχίζεται και βρισκόμαστε στο τέλος της τέταρτης βδομάδας. Το δύσκολο κομμάτι όπου ήταν πολύ επικεντρωμένο στη φυσική κατάσταση, σχεδόν τελείωσε. Η ομάδα είχε φιλικούς αγώνες, αλλά η δουλειά μας θα εντατικοποιηθεί πάνω στην τακτική και στους αυτοματισμούς. Έχουμε δύο τουρνουά στην Ξάνθη και τη Δράμα την Παρασκευή και το Σάββατο, αντίστοιχα και θέλουμε να συνεχίσουμε με τους ίδιους ρυθμούς και χωρίς τραυματισμούς». ?\n? Ενόψει του παιδικού πρωταθλήματος της ΕΚΑΣΚΕΜ που θα αρχίσει στις 4 Οκτωβρίου, ξεκίνησε τις εντατικές προπονήσεις της και η πρωταθλήτρια ομάδα του ΣΦΚ Κατερίνη 2008.\nΟ προπονητής της Στέλιος Χατζηϊωάννου έχει καθημερινά στη διάθεση του, τους παρακάτω καλαθοσφαιριστές: Αναγνώστου Κ.,Καραμανίδης Μιχ., Κατωνίδης Γ., Κοντσές Αθ., Κυλώνης Αθ., Μπίλας Δημ., Μπούσιος Χρ., Μωϋσίδης Ι., Παπαβραμίδης Σ., Παλάσκας Εμμ., Πουρτσίδης Στ., Ταγλής Ι., Τσερβίστας Ε., Τσολογιάννης Στ., Φακοπουλίδης Κ., Χαϊτίδης Ι. και Χερβατίδης Γ.\nΌλοι τους και χωρίς εξαίρεση, δηλώνουν ότι και φέτος θα διεκδικήσουν, δυναμικά, το πρωτάθλημα.\n? Ένας ακόμη δραστήριος αθλητικός παράγοντας του κατερινιώτικου μπάσκετ θα πλαισιώνει, επικουρικά, τις διοικητικές δραστηριότητες του Πιερικού Αρχελάου. Πρόκειται για το γνωστό συμπολίτη μας Βασίλη Ταβαντζή, τοπογράφο μηχανικό και εργολάβο.\nΟ Βασίλης Ταβαντζής προέρχεται από τον αθλητικό χώρο, αφού ήταν καλαθοσφαιριστής του Αρχελάου Κατερίνης.\n? Σ΄ αυτούς τους δύσκολους, οικονομικά, καιρούς είναι παρήγορες οι κινήσεις του επιχειρηματικού κόσμου της περιοχής μας , αφού όχι μόνο γίνεται ανανέωση της χορηγίας τους προς τον Πιερικό Αρχέλαο ενόψει της νέας αγωνιστικής περιόδου, αλλά καταγράφονται και νέοι οικονομικοί συμπαραστάτες – χορηγοί και μάλιστα με ενθουσιασμό.\n? Συνεχίζεται η διάθεση των καρτών διαρκείας που φέτος είναι των 50 € και των 100 € και αντιστοιχούν στη μεγάλη και την ξύλινη κερκίδα. Όσοι φίλαθλοι ενδιαφέρονται να τις προμηθευτούν μπορούν να απευθύνονται στα τηλέφωνα: 23510 32153, 6944 945165 και 6978 495134.\n? Τέλος, ικανοποιητικός είναι ο απόηχος από τη συγκέντρωση των αθλητών και αθλητριών στην εναρκτήρια συνάντηση της ακαδημίας μπάσκετ του Πιερικού Αρχελάου, αφού γονείς και αθλητές εκφράζουν την ικανοποίησή τους από το επίπεδο παροχής υπηρεσιών του συλλόγου προς τα νέα παιδιά.\nΣεπτέμβριος 13th, 2009, 3:55 pm από Stef-Pierikos\nΕυχές στην ποδοσφαιρική ομάδα του Πιερικού\nΤο διοικητικό συμβούλιο του ΣΦΚ Πιερικός Αρχέλαος με την ευκαιρία της έναρξης του ποδοσφαιρικού πρωταθλήματος της Β΄ εθνικής κατηγορίας, με ανακοίνωσή του εύχεται στην ομάδα του Πιερικού καλή πορεία στο πρωτάθλημα, οι αγώνες του να συνοδεύονται πάντα από επιτυχίες και σύντομα να είναι στη SUPER LEAGUE.\nΕπίσης, καλεί το φίλαθλο κόσμο της Πιερίας να δίνει πάντα τη δυναμική του παρουσία και να συμπαραστέκεται σε κάθε προσπάθεια της αντιπροσωπευτικής μας ομάδας στο ελληνικό ποδόσφαιρο.\nΣεπτέμβριος 22nd, 2009, 3:43 pm από Stef-Pierikos\nΤη δεύτερη θέση πήρε ο Πιερικός Αρχέλαος\nστα 28α «ΓΕΩΡΓΟΥΔΕΙΑ»\nΣτο Λαγκαδά Θεσσαλονίκης\nΑξιόλογη χαρακτηρίζεται η συμμετοχή του Πιερικού Αρχελάου στα 28α «Γεωργούδεια» που διοργάνωσε με επιτυχία η φιλόξενη ομάδα της Α2 Ερμής Λαγκαδά. Πρόκειται για ένα θεσμό με μακροβιότητα και στο φετινό τουρνουά που η κατερινιώτικη ομάδα πήρε τη δεύτερη θέση, συμμετείχαν και οι ομάδες των Ικάρων Σερρών και της ΜΕΝΤ.\nΤα παιγνίδια του Πιερικού Αρχελάου, είχαν ως εξής:\nΕρμής Λαγκαδά – Πιερικός Αρχέλαος 64-74\nΤα δεκάλεπτα: 21-17, 34-33, 51-52, 64-74.\nΕΡΜΗΣ Λ.: (Σιγάλας) Μάντιτς 25 (2), Μασλαρινός 3 (1), Παπακωνσταντίνου 3 (1), Ράλλης 6, Τσότσος 8, Λευκαδίτης 5, Λούπος 6, Δημητριάδης 7.\nΠΙΕΡΙΚΟΣ ΑΡΧΕΛΑΟΣ: (Γαλάνης) Χρυσανθόπουλος 15 (3), Μητσάκης 7 (1), Νίτσιος 2, Βίλας 5 (1), Ράπτης 4, Γκέρος 4, Ροδοστόγλου 6, Ψαρόπουλος 4, Τσουκ 27 (1).\nΤελικός. Ίκαροι Σερρών- Πιερικός Αρχέλαος 78-58\nΤα δεκάλεπτα: 14-12, 39-32, 62-48, 78-58.\nΙΚΑΡΟΙ ΣΕΡΡΩΝ: (Καμαράκης) Πεχλιβάνης 12(4), Τότσιος 12, Ιωσηφίδης, Παππούδας 2, Χόχλερ 8(1), Μουζακίτης 2, Παβλίσεβιτς 3, Συμεωνίδης 7, Βοιβατόπουλος 12(2), Τοπούζης 19.\nΠΙΕΡΙΚΟΣ ΑΡΧΕΛΑΟΣ: (Γαλάνης) Χρυσανθόπουλος 6 (2), Γκέρος, Μητσάκης 8, Παπαμιχαήλ 2, Νίτσιος, Δαμαλής, Βίλας 1, Ράπτης 2, Γκογκίδης 6 (1), Θεολόγου, Ροδoστόγλου 7, Ψαρόπουλος 5 (1), Τσουκ 19 (1).\nΟ αγώνας Ίκαροι Σερρών – ΜΕΝΤ έληξε 80-60.\nΣεπτέμβριος 22nd, 2009, 7:15 pm από GATE 5\nΜε 59-30 νίκησε η Κατερίνη 2008 το Μ. Αλέξανδρο Γιαννιτσών\nΜετά τους φιλικούς αγώνες με τον Αίαντα Ευόσμου και το Μέγα Αλέξανδρο Θεσσαλονίκης, η θυγατρική ομάδα Κατερίνη 2008 φιλοξένησε και το Μέγα Αλέξανδρο Γιαννιτσών το οποίο νίκησε με 59-30.\nΟι αγώνες γίνονται στο πλαίσιο της προετοιμασίας της ομάδας τόσο για το κύπελλο της ΕΚΑΣΚΕΜ που για την 1η αγωνιστική θα συναντηθεί στην Κατερίνη το ερχόμενο Σάββατο με την Αναγέννηση Λιτοχώρου, όσο και για το πρωτάθλημα των εφήβων που αρχίζει στις 1 Νοεμβρίου.\nΟ προπονητής Αλέκος Κασσομενάκης δηλώνει την ικανοποίησή του από το έμψυχο υλικό που προπονεί κάθε μέρα και αναμένεται οι ομάδες των ανδρών και των εφήβων να πάρουν μέρος στα πρωταθλήματα με αξιώσεις.\nΣεπτέμβριος 22nd, 2009, 7:16 pm από GATE 5\nΣυγχαρητήρια στην Εθνική Ανδρών του μπάσκετ\nΜετά την κατάκτηση του χάλκινου μεταλλίου από την Εθνική Ανδρών στο Ευρωμπάσκετ, το δ.σ. του ΣΦΚ Πιερικός Αρχέλαος έστειλε στον πρόεδρο της ΕΟΚ κ. Ανδρέα Μιαούλη την παρακάτω συγχαρητήρια επιστολή:\nΓια την κατάκτηση του χάλκινου μεταλλίου στο Ευρωμπάσκετ από την Εθνική μας ομάδα, παρακαλούμε δεχθείτε από την μεγάλη οικογένεια του πιερικού μπάσκετ τα ειλικρινή μας συγχαρητήρια.\nΝοιώθουμε μια ακόμη φορά υπερήφανοι για την αντιπροσωπευτική μας ομάδα και ευχόμαστε συνεχείς διακρίσεις γιατί πραγματικά, όπως οι καλαθοσφαιριστές απέδειξαν, την αξίζουν».\nΣεπτέμβριος 23rd, 2009, 1:31 pm από Stef-Pierikos\nΜε τον Αίολο Τρικάλων, ομάδα της Γ΄ εθνικής κατηγορίας, θα πραγματοποιήσει την Τετάρτη φιλικό παιγνίδι ο Πιερικός Αρχέλαος, που συνεχίζει δυναμικά την προετοιμασία του για το πρωτάθλημα.\nΟ αγώνας θα γίνει στο κλειστό γυμναστήριο Λιτοχώρου στις 6,30 μ.μ.\nΕπιστροφή στην ΜΠΑΣΚΕΤ.ΠΙΕΡΙΚΟΣ ΑΡΧΕΛΑΟΣ:


Πρώην και νυν μια ωραία ατμόσφαιρα\nΗ Αντιγόνη Ψυχράμη, που είναι ζευγάρι με τον Δημήτρη Μακαλιά, μαζί στο τραπέζι fashion show με την Ιωάννα Τριανταφυλλίδου.\nΟταν η «Μουρμούρα» συνάντησε το «Κάτω Παρτάλι» και η πρώην τη… νυν! Σας μπερδέψαμε; Η Ιωάννα Τριανταφυλλίδου η οποία πρωταγωνιστεί στη δημοφιλή σειρά του Alpha κάθισε στο ίδιο τραπέζι με τη Νάντια Κοντογιώργη (τη Βίβιαν του σίριαλ-«φωτιά» του Mega) και την Αντιγόνη Ψυχράμη (η οποία στο τελευταίο επεισόδιο του «Παρταλιού» έκανε ακόμη και τη Λίντα Μπλερ του «Εξορκιστή» να… χλωμιάσει από φόβο) ως καλεσμένες σε επίδειξη μόδας, που έγινε σε κεντρικό ξενοδοχείο της Αθήνας.\nΤο πρώτο σκέλος της… σπαζοκεφαλιάς το λύσαμε, πάμε τώρα στο δεύτερο, το οποίο μας κάνει ώρες-ώρες να νιώθουμε και λίγο… Σουηδοί. Η Αντιγόνη βρέθηκε στο fashion show μαζί με τον σύντροφό της Δημήτρη Μακαλιά, με τον οποίο θα είναι ζευγάρι -κατά πάσα πιθανότητα- και στο «Just the 2 of us». Ο ηθοποιός όμως είναι ο πρώην σύντροφος της Ιωάννας από την εποχή που πρωταγωνιστούσαν μαζί στη σατιρική εκπομπή του Mega «Κάψε το σενάριο».\nΟπως φαίνεται, οι τρεις νέοι καλλιτέχνες δεν «κολλάνε» στο παρελθόν, ζουν το παρόν (άλλωστε, και η sexy Ιωάννα είναι πλέον ζευγαρωμένη με τον τηλεοπτικό της παρτενέρ Πάνο Βλάχο) και δεν έχουν κανένα πρόβλημα να φωτογραφίζονται κι όλοι μαζί. Είναι αυτό που έλεγε και ο Ντίνος Ηλιόπουλος στον «Ατσίδα»: «Δεν ξέρω αν το προσέξατε, αλλά είμαστε μια ωραία ατμόσφαιρα».


Ένα από τα πιο σημαντικά βιβλία που γράφτηκαν ποτέ, κυκλοφορεί εκλαϊκευμένο σε μορφή κόμικ\nΑπό τη κυβέρνηση των τραπεζιτικών συμφερόντων, στη κυβέρνηση των τραπεζιτών.\nΑναμετάδοση από το mygranma.wordpress.com\nΤα spreads οδηγούν την Ιταλία στο ΔΝΤ... Και τα spreads ποιός τα "οδηγεί";\nΑπό τον redflyplanet\nΤο σχέδιο της κυρίαρχης τάξης προχωρά χωρίς εμπόδια στην Ευρωζώνη. Αφού τακτοποιήθηκε το ζήτημα της Ελλάδας προς το παρόν, με την πρόσδεση μεγαλύτερου (εκλογικά) μέρους του λαού στο άρμα της αντιλαϊκής μηχανής και την απόκτηση απο τους ντόπιους φύλαρχους, νέας πίστωσης χρόνου, το παιχνίδι μεταφέρεται πλέον στην γειτονική Ιταλία, η οποία πιέζεται - γράφει ο ξένος τύπος - από τα spreads. Στα 487 και βάλε έκλεισε σήμερα το spread του 10ετούς ιταλικού ομολόγου, με την πορεία του το τελευταίο τετράμηνο, να θέτει την γειτονική μας χώρα, ως την επικρατέστερη υποψήφια να ακολουθήσει τις Ελλάδα, Πορτογαλία και Ιρλανδία, στην "μητρική αγκαλιά" του ΔΝΤ.\nΤα spreads όπως μας λεν, διαμορφώνονται βάση της εμπιστοσύνης της αγοράς στην πιστοληπτική ικανότητα μιας χώρας ! Ποιά αγορά, ποιά εμπιστοσύνη και ποιά ικανότητα ?Πρέπει να κατανοήσουμε, πως όταν ο Τύπος μιλά για αγορές, ουσιαστικά αναφέρεται σε πιστωτές και χειριστές των χρηματοπιστωτικών εργαλείων. Δηλαδή Τραπεζίτες και ιδιοκτήτες των Funds. Καλά μέχρι εδώ θα μου πείτε, αυτά μας τα λέει και η Ελευθεροτυπία ... Αυτό που όμως δεν αναφέρεται συνειδητά από τους αστούς οικονομολόγους και αναλυτές, είναι πως εαν ψάξουμε στα μετοχολόγια, των ξένων και εγχώριων Τραπεζών, θα δούμε πως οι Τραπεζίτες είναι ουσιαστικά οι Βιομήχανοι, οι Εφοπλιστές, οι Κατασκευαστές και οι ιδιοκτήτες των μεγάλων εμπορικών ομίλων. Δηλαδή το ίδιο μονοπωλιακό κεφάλαιο, το οποίο ελέγχει την παραγωγή και την πραγματική οικονομία, είναι και αυτό που ελέγχει και τις τροφοδοτικές μηχανές της καπιταλιστικής αγοράς, δηλαδή τις Τράπεζες ... και κατ'επέκταση την εμπιστοσύνη αυτών στην πιστοληπτική ικανότητα ενός κράτους ! Είναι πολύ εύκολο να λέμε πως οι Τραπεζίτες και οι (δικοί τους) οίκοι αξιολόγησης, υποβαθμίζουν την πιστοληπτική κάποιου κράτους, επειδή ανησυχούν για τα δάνεια που έχουν δώσει ή επειδή χάνουν την εμπιστοσύνη τους, στην δυνατότητα των κρατών για την αποπληρωμή τους. Και αυτό διότι στην πραγματικότητα, τα ομολογιακά δάνεια, προς κράτη και επιχειρήσεις, δεν δίνονται ώστε να αποπληρώνονται και να βγάζουν οι Τράπεζες μερικούς τόκους, αλλά για να τροφοδοτούν δυο βασικούς πυλώνες πραγματοποίησης της υπεραξίας στην παραγωγή : (α) την ιδιωτική και δημόσια επένδυση (β) την ιδιωτική και δημόσια κατανάλωση.Το πραγματικό πρόβλημα εντοπίζεται στο ποσοστό πλασματικού (τραπεζικού) προς πραγματικού (ίδιου) κεφαλαίου, μιας επιχείρησης, ενός κράτους και μιας κοινωνίας ολόκληρης, το οποίο τα τελευταία 30 χρόνια αυξάνεται συνεχώς, με αποτέλεσμα οι περισσότερες επιχειρήσεις, κράτη και καταναλωτές, να "λειτουργούν" με ολοένα και περισσότερες ανάγκες για δανεισμό. Καταλαβαίνει λοιπόν κανείς, πως το πρόβλημα, δεν είναι οι κερδοσκόποι του τραπεζικού συστήματος ή τα σπάταλα κράτη, αλλά τα πλεονάζοντα στοιχεία στην παραγωγή ... κεφάλαια (πλασματικά και πραγματικά), προϊόντα, παραγωγικές δυνάμεις ...και αυτό επιδεινώνεται από (α) την συστηματική απαξίωση ενός παραγωγικού τομέα που δεν αποδίδει πλεον τα αναμενόμενα (ή τα απαραίτητα εαν θέλετε) για να συνεχιστεί η ανάπτυξη του και (β) την υπερσυσσώρευση με αυτόν τον τρόπο, νεκρών κεφαλαίων. Και έτσι οι κάνουλες της πίστωσης, κλείνουν ! Οι ίδιοι τις κλείνουν ... μέχρι να καταστραφούν τμήματα των πλεονάζοντων στοιχείων και να υποκατασταθούν οι αναγκαίες αποδόσεις για τα εναπομείναντα !Άρα ξαναγυρίζουμε στο προηγούμενο ερώτημα ... χάνουν την εμπιστοσύνη για ποιό πράγμα ακριβώς ? Για την ικανότητα μιας οικονομίας κοινωνίας, να αποδεχτεί τους νέους "κανόνες" οι οποίοι θα βοηθήσουν ώστε να ανέβουν οι αποδόσεις των επενδύσεων στην παραγωγή. Απόδειξη αποτελεί το γεγονός πως το ΔΝΤ και η ΕΚΤ, με Δούρειο Ίππο το δημόσιο χρέος και τα ελλείμματα του κρατικού προϋπολογισμού, επεμβαίνουν στους εργασιακούς κανόνες του ιδιωτικού τομέα ! Τους ενδιαφέρει βεβαίως και η "υγεία" του κρατικού ταμείου, όχι όμως λόγω κοινωνικών ευαισθησιών αλλά επειδή και αυτό συμβάλλει στην στήριξη των ποσοστών κερδοφορίας των μονοπωλιακών ομίλων ! Το ΔΝΤ δεν επεμβαίνει σε όλες τις χώρες, αλλά σε αυτές που έχουν αντιδραστικές κοινωνίες. Σε αυτές που υπάρχει κοινωνική αντίσταση, σε αυτές που υπάρχει αδυναμία των ντόπιων εξουσιαστών να επιβληθούν.Σε όλες τις οικονομίες της Ευρώπης, λαμβάνονται εδώ και χρόνια, "δημοσιονομικά μέτρα εξυγίανσης" και ασκείται ένας κεκαλυμμένος, "δημοκρατικός" ταξικός πόλεμος. Στις χώρες όπου έχει επέμβει ήδη το ΔΝΤ ή σε αυτές που θα επέμβει ακόμα, ο πόλεμος αυτός αναγκαστικά αποκαλύπτεται ... Η Ιταλία θα αναγκαστεί όπως φαίνεται να θυμηθεί το αγωνιστικό παρελθόν της, πριν από το 1972 και τους ευρωκομμουνιστές του Μπερλίγκουερ που κατέστρεψαν το ιταλικό μαζικό κίνημα !\nΒασανιστήρια Ελλήνων στα γραφεία ανακρίσεων του Ασντότ.\nΌλη η ραδιοφωνική συνέντευξη του καπετάνιου Γιώργου Κλώντζα στο ραδιοσταθμό ΗΧΩ της Ιεράπετρας. Η συνέντευξη αναμεταδόθηκε από το μπλογκ merambellonews


Σοβαροί ασθενείς με COVID-19 που υποβλήθηκαν σε θεραπεία με διασωλήνωση σε ICU και υποβλήθηκαν σε θεραπεία με βλαστικά κύτταρα συνδετικού ιστού ήταν περισσότερο από δύο φορές πιο πιθανό να επιβιώσουν από εκείνους που έλαβαν θεραπεία με COVID-19 που δεν έλαβαν θεραπεία με βλαστικά κύτταρα Αυτό φαίνεται σε μια νέα μελέτη που δημοσιεύθηκε στο περιοδικό STEM CELLS Translational Medicine.\nΜεγαλύτερα οφέλη για ασθενείς με υποκείμενες ασθένειες\nΗ μελέτη παρουσίασε τα αποτελέσματα μιας κλινικής δοκιμής που πραγματοποιήθηκε σε τέσσερα νοσοκομεία στην Τζακάρτα της Ινδονησίας. Σύμφωνα με τα ευρήματα, η θεραπεία του ομφάλιου λώρου φαίνεται να προσφέρει μεγαλύτερα οφέλη σε ασθενείς με υποκείμενες ασθένειες όπως ο διαβήτης, η υπέρταση και οι νεφροπάθειες: αυτοί οι ασθενείς είχαν περισσότερες από τέσσερις φορές περισσότερες πιθανότητες να επιβιώσουν από τους ασθενείς που δεν έλαβαν βλαστικά κύτταρα.\nΚαι οι 40 ασθενείς στην τυχαιοποιημένη, διπλή-τυφλή κλινική δοκιμή ήταν ενήλικες που εισήχθησαν στη μονάδα εντατικής θεραπείας με ενδομήτρια πνευμονία που προκλήθηκε από το COVID-19. Οι μισοί από τους ασθενείς έλαβαν μεσεγχυματικά στρωματικά κύτταρα του ομφάλιου λώρου (τα οποία είναι βλαστικά κύτταρα που προέρχονται από τον συνδετικό ιστό του ομφάλιου λώρου), ενώ οι υπόλοιποι ασθενείς έλαβαν την «προεπιλεγμένη» θεραπεία.\nΌπως αποδείχθηκε, τα ποσοστά επιβίωσης για ασθενείς που έλαβαν θεραπεία με βλαστικά κύτταρα ήταν 2,5 φορές υψηλότερα από αυτά των ασθενών στην ομάδα «υποθετικής» θεραπείας. Οι ασθενείς με υποκείμενη νόσο έχουν υψηλότερα ποσοστά επιβίωσης – 4,5 φορές υψηλότερα από εκείνα που δεν έλαβαν θεραπεία, σύμφωνα με Ismael Hadisubruto Delogo, Καθηγητής Ιατρικής στο Πανεπιστημιακό Νοσοκομείο Cipto Mangunkusumo, Ινδονησία, ο οποίος ηγήθηκε της ερευνητικής ομάδας.\nREAD Έφεση του Ανώτατου Δικαστηρίου για τον επαναπροσδιορισμό υποθέσεων του νόμου Catsles | Ελλάδα\nΑσφαλής και καλά ανεκτή θεραπεία\n“Ήταν πολύ σημαντικό ότι η θεραπεία ήταν ασφαλής και καλά ανεκτή χωρίς να προκαλέσει σοβαρές επιπλοκές ή σοβαρές αλλεργικές αντιδράσεις εντός επτά ημερών από την ένεση των βλαστικών κυττάρων”, είπε.\nΠρώτη δοκιμή με βλαστικά κύτταρα χωρίς θεραπεία\nΠροηγούμενες κλινικές δοκιμές έχουν δείξει ότι η θεραπεία με βλαστοκύτταρα για συνδετικό ιστό ομφάλιου λώρου μπορεί να βοηθήσει ασθενείς με πνευμονία COVID-19 να επιβιώσουν και να ανακάμψουν. Ωστόσο, η μελέτη από την Ινδονησία ήταν η πρώτη που χορήγησε βλαστικά κύτταρα μη γενετικά τροποποιημένου ομφάλιου λώρου σε ασθενείς που κινδυνεύουν να εξαφανιστούν από το COVID-19.\nΤροποποιήστε το ανοσοποιητικό σύστημα\nΜία από τις κύριες αιτίες οξείας αναπνευστικής δυσχέρειας σε ασθενείς με COVID-19 είναι η λεγόμενη «καταιγίδα κυτοκίνης», μια κατάσταση στην οποία η μόλυνση με τον νέο κοροναϊό προκαλεί το ανοσοποιητικό σύστημα ενός ασθενούς να «βυθίσει» την κυκλοφορία του αίματος με λοιμώξεις. πρωτεΐνες. “Παρόλο που η ακριβής αιτία της καταιγίδας κυτοκίνης παραμένει άγνωστη, η μελέτη μας δείχνει ότι η παρουσία βλαστικών κυττάρων ομφαλίου λώρου που δεν έχουν υποστεί αγωγή βελτιώνει την επιβίωση των ασθενών ρυθμίζοντας το ανοσοποιητικό σύστημα σε μετάβαση σε αντιφλεγμονώδη ανοσοποιητική κατάσταση.” Ο Δρ επιβεβαίωσε. Ο DeLogo σημειώνει ότι παρόλο που η ομαδική του μελέτη περιελάμβανε μικρό αριθμό ασθενών «Πιστεύουμε ότι αυτή η πειραματική θεραπεία θα μπορούσε να είναι μια αποτελεσματική εναλλακτική θεραπεία για τους ασθενείς». Νόσος κορωνοϊού– 19 βρίσκονται στη μονάδα εντατικής θεραπείας και δεν ανταποκρίνονται σε συμβατικές θεραπείες.\nπολλά υποσχόμενη θεραπευτική προσέγγιση\nΟ Δρ είπε. Άντονι ΑτάλαMD, διευθύνων σύμβουλος της STEM CELLS Translational Medicine και διευθυντής του Ινστιτούτου Wake Forest Institute for Regenerative Medicine. «Έχοντας σοβαρούς ασθενείς με Νόσος κορωνοϊού– 19 πρόσθετες επιλογές θεραπείας όπως τα στρωματικά στρωματικά κύτταρα είναι πολύ σημαντικές “ Ο καθηγητής Atala, ένας από τους κορυφαίους ειδικούς στον κόσμο στον τομέα των βλαστικών κυττάρων και της αναγεννητικής ιατρικής.\nREAD Διόδια κυκλοφορίας 2021: Παράταση έως το τέλος Φεβρουαρίου\nΧειροπέδες ενός 24χρονου υπαλλήλου φαρμακείου που παρείχε ψεύτικα αρνητικά πιστοποιητικά δοκιμής Covid-19...\nΠάσχα μέσα στους τοίχους: αυστηροί έλεγχοι και εμπόδια παντού – εξαιρέσεις, έγγραφα και “βαριά” πρόστιμα για παραβάτες | Ελλάδα\nPrevious articlePanhellenic – Panhellenic 2021: Θέματα προσομοίωσης και απαντήσεις για κοινωνιολογία – Newsbomb – Νέα\nNext articleΓερουσία: Ο Invoice δίνει την έγκριση στην Ελλάδα να αποκτήσει F-35 με δάνεια – Άμυνα\nΤο νέο smartphone TCL 20 5G είναι αποκλειστικό για την COSMOTE και το westerno


Εσωτερικές πτήσεις στον Καναδά | Air Transat\nΕσωτερικές πτήσεις στον Καναδά\nΣυγκρίνετε το χρόνο ταξιδιού σας\nΣχεδιάζετε ένα ταξίδι στον Καναδά; Υπέροχα! Ενώ βρίσκεστε εκεί, γιατί να μην εξερευνήσετε περισσότερο τη χώρα του σφενδάμου; Με τις πτήσεις εσωτερικού μας από το Μόντρεαλ, το Τορόντο, το Κάλγκαρι και το Βανκούβερ, μπορείτε:\nνα εξοικονομήσετε χρόνο\nνα δείτε περισσότερα\nνα απλοποιήσετε το ταξίδι\nΜε τις πτήσεις εσωτερικού μας μπορείτε να ανακαλύψετε περισσότερα μέρη του Καναδά πανεύκολα! Χάρη στον χρόνο που θα εξοικονομήσετε, τελικά θα μπορέσετε να λύσετε το μεγαλύτερο μυστήριο: ποια πόλη έχει τους πιο ευγενικούς Καναδούς;\nΒρείτε την πτήση σας χρησιμοποιώντας τη μηχανή αναζήτησής μας. Οι τιμές παρατίθενται σε € (EUR).\nΧρόνος πτήσης και χρόνος οδήγησης\nΏρες και αποστάσεις κατά προσέγγιση, πηγή: Χάρτες Google


Τ. Ερντογάν: Να δώσουμε στη διπλωματία όσο το δυνατόν περισσότερο χώρο | Liberal.gr\nΚυριακή 20 Σεπτεμβρίου 2020, 12:25\nΔιαλλακτικό προφίλ επιστρατεύει ενόψει της Συνόδου Κορυφής ο Ταγίπ Ερντογάν ενώ οι απειλές συνεχίζονται. Σε δύο αναρτήσεις του κάνει λόγο για διάλογο και διπλωματία, προσθέτοντας ότι η Τουρκία θα συνεχίσει να υπερασπίζεται κάθε σταγόνα ύδατος και γης μέχρι το τέλος. "Η Τουρκία δεν εκφοβίζεται με απειλές ή κυρωσεις", ανέφερε από την πλευρά του ο εκπρόσωπος της τουρκικής προεδρίας, Ι. Καλίν.\nΣυγκεκριμένα στην ανάρτησή του ο Τ. Ερντογάν αναφέρει ότι: «Η Τουρκία είναι μία χώρα με ιστορία δύο χιλιάδων ετών. Χωρίς να κουβαλάμε συμπλέγματα, προχωράμε όλες τις διαδικασίες με ώριμο και πολιτισμένο τρόπο και αδιαφορούμε για τις συνεχείς προκλήσεις. Ακούγοντας κάθε ειλικρινές αίτημα, σκοπεύουμε να δώσουμε στη διπλωματία όσο το δυνατόν περισσότερο χώρο και να λύσουμε τα προβλήματα με διάλογο, από τον οποίο μπορούν να κερδίσουν όλοι. Με αυτή την οπτική, θα συνεχίσουμε να υπερασπιζόμαστε κάθε σταγόνα ύδατος και γης της χώρας μας μέχρι το τέλος».\nΑπό την πλευρά του, ο εκπρόσωπος της τουρκικής προεδρίας, Ιμπραΐμ Καλίν, υπογράμμισε πως η Τουρκία «δεν εκφοβίζεται με απειλές ή κυρώσεις».\nΥπενθυμίζεται πως χτες ο Εμανουέλ Μακρόν έστειλε μήνυμα με αποδέκτη την Αγκυρα και με κατεύθυνση την επανέναρξη του διαλόγου για τα ζητήματα της Ανατολικής Μεσογείου.\nΥπενθυμίζεται πως λίγες μέρες πριν οι ηγέτες της MED7 είχαν προειδοποιήσει τον Ταγίπ Ερντογάν σχετικά με τη στάση της Τουρκίας στην Ανατολική Μεσόγειο, ενώ είχαν εκφράσει και την πλήρη στήριξη προς την Ελλάδα και Κύπρο.\nΜάλιστα, ο Γάλλος πρόεδρος με ανάρτησή του στο twitter είχε στείλει μήνυμα στην Άγκυρα ότι η Γαλλία «βλέπει» τη Μεσόγειο ως θάλασσα που θα επικρατεί μόνο ειρήνη και σταθερότητα. «Pax Mediterranea» ήταν το λακωνικό μήνυμα του Γάλλου προέδρου στο twitter, παραφράζοντας το περίφημο Pax Romana (Ρωμαϊκή ειρήνη), που επικρατούσε την εποχή της Ρωμαϊκής Αυτοκρατορίας.


Σύγκρουση Μαρκόπουλου-Σβέρκου στον «αέρα»: «Δεν ντρέπεσαι» - «Είσαι περιφερόμενο fake news» - sofokleous10.gr\nΣε μία άνευ προηγουμένου αντιπαράθεση εξελίχθηκε η συζήτηση μεταξύ του βουλευτή της Νέας Δημοκρατίας, Δημήτρη Μαρκόπουλου και του δημοσιογράφου Νίκου Σβέρκου.\nΟι δύο άνδρες μιλώντας το πρωί της Πέμπτης στον ΣΚΑΪ συγκρούστηκαν με αφορμή την πορεία της πανδημίας στην χώρα μας και το μήνυμα του πρωθυπουργού, Κυριάκου Μητσοτάκη προς τους πολίτες. Μία φράση του Νίκου Σβέρκου προκάλεσε την αντίδραση του βουλευτή της ΝΔ.\n«Έκανε πάρα πολύ κακή εντύπωση το γεγονός ότι ο κύριος Μητσοτάκης ουσιαστικά κατηγόρησε όσους πέθαναν επειδή δεν είχαν εμβολιαστεί. Ήταν πολύ ατυχής έκφραση», είπε ο δημοσιογράφος, με τον βουλευτή να απαντά πως «με έμμεσο τρόπο βάζετε αστερίσκους στη διαδικασία του εμβολιασμού και εσείς και πολλοί σύντροφοί σας από τον ΣΥΡΙΖΑ».\nGlomex Player(40599w16ki4e70hs, v-cau2se9k0n35-sf)\nΔ.Μ.: Βάζετε, με τον τρόπο σας…\nΝ.Σ.: 38 ετών ήταν ο άνθρωπος που πέθανε. Νέα γυναίκα.\nMay 7, 2021 69\nMay 7, 2021 126\nMay 7, 2021 110\nMay 7, 2021 131


Κινδύνεψε κτηνοτρόφος από «αδέσποτο» βλήμα πυροβόλου! - PagasitikosNews\nΒρίσκεστε εδώ: ΚΕΝΤΡΙΚΗ / FEATURED / ΜΑΓΝΗΣΙΑ / Κινδύνεψε κτηνοτρόφος από «αδέσποτο» βλήμα πυροβόλου!\nΞέφυγε βολή άρματος μάχης και σκότωσε επτά γίδια\nΤον χάρο με τα μάτια του είδες χθες το απόγευμα ένας 40χρονος κτηνοτρόφος στην περιοχή των Γλαφυρών, όταν ενώ έβοσκε τα γίδια του στην περιοχή, μερικά χιλιόμετρα μακριά από το πεδίο βολής της 32 Ταξιαρχίας Πεζοναυτών, είδε να σκάει μερικές εκατοντάδες μέτρα μακριά του ένα «αδέσποτο» βλήμα πυροβόλου, το οποίο σκότωσε επτά από τα ζώα του και έκανε άλλα εννέα να φύγουν από το σημείο τρομαγμένα!\nΤο ατύχημα, που παραλίγο να μεταβληθεί σε τραγωδία έγινε στις 6.30 χθες το απόγευμα στο πεδίο βολής και ασκήσεων των Γλαφυρών, όπου βρίσκεται σε εξέλιξη τις τελευταίες ημέρες άσκηση της 32 Ταξιαρχίας με πραγματικά πυρά.\nΤην ώρα της άσκησης κάτω από συνθήκες που διερευνά ο Στρατός, ένα βλήμα πυροβόλου άρματος μάχης ξέφυγε μερικά χιλιόμετρα εκτός του πεδίου βολής και κατευθύνθηκε στο βοσκότοπο «Μεγαβούνι» όπου ο 40χρονος έβοσκε τα γίδια του. Αποτέλεσμα, σύμφωνα με τον κτηνοτρόφο ήταν το βλήμα να περάσει σφυρίζοντας μερικά μέτρα δίπλα του και τελικά να σκάσει σε απόσταση περίπου 70 μ.\nΗ έκρηξη ήταν δυνατή, άνοιξε κρατήρα στο έδαφος και από τα θραύσματα βρήκαν ακαριαία τον θάνατο επτά γίδια που έβοσκαν κοντά στο σημείο, ενώ άλλα εννέα ζώα τρόμαξαν από τον δυνατό θόρυβο και εξαφανίστηκαν.\nΌπως ήταν φυσικό, μεγάλη τρομάρα πήρε και ο κτηνοτρόφος, που αν βρισκόταν μερικά μέτρα παραπέρα, ή το βλήμα έβρισκε εμπόδιο όταν πέρασε πολύ κοντά του, η κατάληξη θα ήταν πολύ χειρότερη για τον ίδιο. Όπως ανέφερε σε δηλώσεις του, φαίνεται να τον έσωσε το τηλεφώνημα από φίλο του που έγινε την ώρα του ατυχήματος και καθυστέρησε να πάει κοντά στα ζώα.\nΣύμφωνα με πληροφορίες, ο κτηνοτρόφος θα αποζημιωθεί για τα ζώα που έχασε.


Κοινωνικό μέρισμα Έφη Αχτσιόγλου\n26/11/2017, 16:47 19\nΗ κυρία Αχτσιόγλου υποστηρίζει ότι το κοινωνικό μέρισμα προέκυψε από την αύξηση των εσόδων του ΕΦΚΑ και από τα χαμηλότερα πρωτογενή πλεονάσματα τα οποία διαπραγματεύτηκε και συμφώνησε η κυβέρνηση, απαντώντας στην αντιπολίτευση που δηλώνει ότι προήλθε από υπερφορολόγηση.\nΌπως σημειώνει η υπουργός Εργασίας το κοινωνικό μέρισμα καλύπτει περίπου το 32% του πληθυσμού και η μέση ενίσχυση είναι άνω των 500 ευρώ. Ενισχύει εκατομμύρια συμπολίτες μας και παρέχει ουσιαστική στήριξη στα πιο ευάλωτα νοικοκυριά.\nΗ υπουργός Εργασίας προσθέτει, τέλος, ότι υπάρχει ειδική μέριμνα για τους ηλικιωμένους άνω των 70 ετών, οι οποίοι δεν θα χρειαστεί να κάνουν αίτηση, αλλά τα ποσά θα πιστώνονται απευθείας στους δικαιούχους που μετά από αυτοματοποιημένη διαδικασία ελέγχου θα διαπιστώνεται ότι πληρούν τα κριτήρια.\nκαι το πιό παράδοξο απ' όλα: Αν συγκατοικεί κάποιος με φίλο / γνωστό ή έστω γονέα και δεν έχει εισόδημα, αυτός δεν θα πάρει ΤΙΠΟΤΑ, δηλαδή υποτίθεται ότι ο νοικοκύρης τον στηρίζει, απ' την άλλη ο νοικοκύρης δεν έχει καμία ανακούφηση φορολογικώς. Και βλέπουμε κάθε μέρα άρθρα επί άρθρων για αυτό το "κοινωνικό μέρισμα". Μαζί με τους "θεσμούς" χάψαμε και όλα τα άλλλα\nεπίτηδες αδικούν ηλικιωμένους που συγκατοικούν με άνεργα ή άρρωστα παιδιά και πέρσι το είχαν πάρει, αν περιμένουν να εισπράξουν χαράτσια από αυτούς τους ανθρώπους που στήριζαν με τον κόπο τους και τα ένσημα τους δεκαετίες το κράτος,και με τον ιδρώτα του προσώπου τους έφτιαξαν ένα σπίτι για να το ροκανίζει σιγά σιγά το τραστ των τραπεζιτών με τα άθλια υποκείμενα δούλους του, είναι πολύ γελασμένοι, αυτήν την πρωτοφανή αδικία φέτος θα την πληρώσουν τραγικά, το ντροπή τους είναι λίγο μπροστά σε όσα έχουν κάνει, είναι ελάχιστο μπροστά στους πλημμυροπαθείς συνανθρώπους μας, καλύτερα να το έδιναν εκεί να στεγάσουν αστέγους και να τους θρέψουν\nΠόσα είπαμε χρωστάει το ελληνικό δημόσιο σε επιχειρήσεις? Πόσααααααααα??????? Εκλογές έρχονται μάγκες\nΑχ-τσιογλου μωρο μου εσυ\n"ΚΆΤΩ ΤΑ ΧΕΡΙΑ ΑΠΌ ΤΗΝ ΚΟΠΕΛΙΆ ΜΑΣ" ΤΆΔΕ ΕΦΗ ΚΑΤΣΚΟΚΛΕΦΤΗΣ (ΒΛΕΠΕ ΠΟΛΑΚΗΣ ) ΚΑΤΑ ΤΗΝ ΑΝΑΛΗΨΗ ΤΩΝ ΚΑΘΗΚΟΝΤΩΝ ΤΗΣ. ΠΡΟΣΟΧΗ ΛΟΙΠΟΝ ΜΗΝ ΒΡΙΖΕΤΕ ΤΗΝ ΤΟΥΡΚΟΒΛΑΧΑΡΑ ΓΙΑΤΙ Ο ΤΣΑΜΠΑ ΝΤΑΗΣ ΘΑ ΠΑΡΕΙ ΦΟΡΆ ΜΕ ΤΗΝ ΟΠΙΣΘΕΝ\nΔηλαδη τουλαχιστον το 32% του πληθυσμου μας ζεια ειτε στο οριο της φτωχεια η κατω απο αυτο?Αυτο ποιος το δημιουργησε? Μονο οι πσυριζαιοι με την γενια των 300 ευρω και τους συνταξιουχους των 500 ευρω και τουε ελευθερους επαγγελματιες και αγροτες που επαψαν πια νε δηλωνουν εισοδηματα με την βαρια φορολογια του πσυριζα. Η πλακα ειναι οτι αυτος ο αθλιος θεατρινος πρωθυπουργος παρουσιαζει την υπερφορολογηση σαν κερδος δηλαδη τον ιδρωτα και αιμα μας τολεει κερδος λες και ο πσυριζα ειναι επιχειρηση επιβολης φορων και αναδιανομης για ψηφοθηρικους λογους. Και μονο που αυτος ο αθλιος πρωθυπουργος ονοματισε κερδη την υπερφορολογηση μας θα επρεπε να ειχε παραιτηθει γιατι ουτε οι Τουρκοι επι τουρκοκρατιας δεν ειχαν ονοματισει ετσι τα χαρατσια.\nΜας δουλεύεις κοπέλα μου? Ποια μέριμνα για ηλικιωμένους? Από 1/1/2018 τους κόβεις το 1,5% από την παρακράτηση φόρου στις συντάξεις, τους κόβεις το αφορολόγητο για ιατροφαρμακευτικά έξοδα (όταν αναγκάζονται να πληρώνουν από την τσέπη τους για γιατρούς και φάρμακα). Με τον νόμο Κατρούγκαλου και την προσωπική διαφορά θα τους μειώσεις κύριες και επικουρικές συντάξεις τουλάχιστον 18% και από 1/1/2020 θα φορολογείς και συντάξεις (σύνολο κύριες + επικουρικές) πάνω από 470 ευρώ. Ασε μη βοηθάς άλλο γιατί θα τους πεθάνεις όλους\nαλοίμονό μας αν φέτος παίρνει το 32% το κοινωνικό μέρισμα αυτό σημαίνει ότι φτωχύναμε όλοι μας, άντε και του χρονου περισσότεροι φτωχοί.... δεν ντρέπονται που καταντήσανε τους έλληνες να ζούνε με επιδόματα και να μην έχουν την αξιοπρέπεια και τη δυνατότητα να ζούνε από την εργασία τους... καμαρώνουνε που δίνουνε επιδόματα και σισίτια και αντί να ΝΤΡΈΠΟΝΤΑΙ αυτοί ΕΠΑΙΡΟΝΤΑΙ για την κατρακύλα της ζωής των ελλήνων\nΔΗΛΑΔΗ ΚΟΡΙΤΣΑΚΙ ΜΟΥ ΠΟΥ ΕΓΩ ΣΑΝ ΕΠΑΓΓΕΛΜΑΤΙΑΣ ΔΕ ΘΑ ΣΟΥΔΙΝΑ ΟΥΤΕ ΘΕΣΗ ΠΩΛΗΤΡΙΑΣ ΣΤΗΝ ΕΠΙΧΕΙΡΗΣΗ, ΚΑΤΑΝΤΗΣΑΤΕ ΤΟ 1/3 ΤΟΥ ΕΛΛΗΝΙΚΟΥ ΠΛΗΘΥΣΜΟΥ ΦΤΩΧΑΔΑΚΙΑ ..... ΑΥΤΟ ΚΑΤΑΦΕΡΑΤΕ ΚΑΙ ΝΑ ΚΛΑΙΤΕ ΓΙΑ ΤΙΣ ΠΡΑΞΕΙΣ ΣΑΣ ....\nΤο σταλινοτσόκαρο εννοεί ότι καλύπτει το 100% των μεταναστών...\nΤΣΟΚΑΡΟ.ΜΠΟΡΕΙΣ ΝΑ ΜΟΥ ΕΞΗΓΗΣΕΙΣ ΓΙΑΤΙ ΕΝΩ Η ΕΚΚΑΘΑΡΙΣΗ ΤΟΥ ΟΙΚΟΝΟΜΙΚΟΥ ΕΤΟΥΣ 2016 ΕΧΕΙ ΓΙΝΕΙ ΑΠΙ ΤΑ ΤΕΛΗ ΤΟΤ ΙΟΥΛΙΟΥ ΕΓΩ ΚΑΙ ΑΛΛΟΙ ΕΛΕΥΘΕΡΟΙ ΕΠΑΓΓΕΛΜΑΤΙΕΣ ΣΥΝΕΧΙΖΟΥΜΕ ΝΑ ΠΛΗΡΩΝΟΥΜΕ ΑΣΦΑΛΙΣΤΙΚΕΣ ΕΙΣΦΟΡΕΣ ΜΕ ΒΑΣΗ ΤΑ ΕΙΣΟΔΗΜΑΤΑ ΤΙΤ 2015?ΤΣΟΚΑΡΟ.


Ένα Πείραμα σε Βάθος - Κείμενα: Όσιος Παΐσιος: «Το Άγιον Όρος πολλά μπορεί να προσφέρει - Μπορεί να δημιουργήσει πάλι το Βυζάντιο» (ΒΙΝΤΕΟ)\nΌσιος Παΐσιος: «Το Άγιον Όρος πολλά μπορεί να προσφέρει - Μπορεί να δημιουργήσει πάλι το Βυζάντιο» (ΒΙΝΤΕΟ)\nΑποκλειστική συνέντευξη σε συνεργάτη του pentapostagma.gr παραχώρησαν την 16η Δεκεμβρίου 2014, ο ιερομόναχος και πνευματικός της Ιεράς Σκήτης Καυσοκαλυβίων Αγίου Όρους Αρχιμ. π.Γεώργιος Αλευράς και ο συγγραφέας του\nέργου «Ιωάννης Καποδίστριας ο Άγιος της πολιτικής κ.Ιωάννης Κορνιλάκης».\nΣτην αποκαλυπτικότατη συνέντευξη, που πραγματοποιήθηκε στα Καυσοκαλύβια, ο γέρων Γεώργιος μιλά για τη ζωή του δίπλα στον Άγιο Πορφύριο, τους αποκαλυπτικούς δύο τελευταίους μήνες του Αγίου Γέροντα στα Καυσοκαλύβια και τις παρακαταθήκες τις οποίες άφησε να πραγματοποιήσουν τα παιδιά του, εννοώντας όχι μόνο τους υποτακτικούς του κελιού του, αλλά και όσους τον αγαπούν πραγματικά κι ας μην τον έχουν γνωρίσει από κοντά.\nΠραγματικά συγκλονίζουν τα λόγια του γέροντα Γεωργίου για τις κυριολεκτικά τελευταίες στιγμές του Αγίου Πορφυρίου στα Καυσοκαλύβια.\nΕπίσης ο γέροντας Γεώργιος αναφέρει ότι ο Άγιος Πορφύριος έλεγε ότι το μοναστήρι του (εννοώντας τα παιδιά του όπως προαναφέραμε) θα επηρεάζει τα πολιτικά δρώμενα της πατρίδας μας, όπως επίσης τόνιζε στα τέλη της δεκαετίας του ’80 ότι θα στείλει ο Θεός άνθρωπο, ο οποίος θα γράψει την αληθινή ιστορία της Ελλάδας.\nΠάνω σε αυτή τη βάση, ο γέροντας Γεώργιος προτρέποντας, όπως μας προτρέπει ο Χριστός να παρατηρούμε τα σημεία των καιρών, μίλησε για τη θαυμαστή γνωριμία του με έναν άνθρωπο που αγάπησε εξίσου πολύ τον Άγιο Πορφύριο, τον συγγραφέα κ.Ιωάννη Κορνιλάκη, ο οποίος συνέγραψε το πόνημα «Ιωάννης Καποδίστριας ο Άγιος της πολιτικής», εκπληρώνοντας έτσι τις παρακαταθήκες, όχι μόνο του Αγίου Πορφυρίου και όσων προφητικών προαναφέραμε ότι είχε πει, αλλά και του Αγίου Γέροντα Παϊσίου, ο οποίος τόνιζε ότι είναι επιτακτική η ανάγκη προβολής ενός ιδανικού προτύπου προς μίμηση για τους πολιτικούς ηγέτες, αλλά και για υποβοήθηση του λαού να αποκτήσει ορθά πολιτικά κριτήρια στην επιλογή των κυβερνητών του Έθνους μας.\nΆλλωστε είναι γνωστή η ενασχόληση των δύο Αγίων γερόντων Πορφυρίου και Παϊσίου με την πολιτική κατάσταση της πατρίδας μας και τις τοποθετήσεις τους πάνω σε Εθνικά θέματα.\nΟ κ.Κορνιλάκης με τη σειρά του μίλησε για τον Άγιο Κυβερνήτη Ιωάννη Καποδίστρια που έκανε πράξη όλο το Ευαγγέλιο και στήριξε ουσιαστικά ακόμη και το Άγιο Όρος στις δύσκολες στιγμές της εποχής του. Ο κ.Κορνιλάκης καυτηρίασε την πολιτική κατάσταση των τελευταίων ετών στην πατρίδα μας (η συνέντευξη έγινε την 16-12-2014 πριν την προκήρυξη των Εθνικών εκλογών) και σημείωσε ότι η επίσκεψή του στα Καυσοκαλύβια και η συνέντευξη αυτή συνέπεσε με την προ τετραετίας πρώτη παρουσίαση του πονήματος του Αγίου της πολιτικής στην Πρεσβείας της Ρωσικής Ομοσπονδίας στην Αθήνα (16-12-2010).\nΟ κ.Ιωάννης Κορνιλάκης συνέδεσε μάλιστα τον Άγιο Πορφύριο, που κοιμήθηκε με την Αρχιερατική προσευχή του Ιησού το «Ίνα Ώσιν Εν», με τον Ιωάννη Καποδίστρια, ο οποίος, σε επιστολή του προς τον Ιερό κλήρο της Πατρίδας μας, προτρέπει σε όλους να γίνει πράξη αυτή η παρακαταθήκη του Χριστού για την ενότητα, λέγοντας «Λαλήσατε εις τας καρδίας του λαού τον νόμον του Θεού, ορθοτομούντες τον λόγον της αληθείας κηρύξατε την ειρήνην, ευαγγελίσασθε την ομόνοιαν, διδάξατε την φιλαδελφίαν, την πρός αλλήλους αγάπην, ίνα ώσιν οι πάντες εν, εν Xριστώ».


Κακές συνήθειες, τέλος\nΤετάρτη, 12 Δεκέμβριος 2012 02:00 | E-MAIL ΕΚΤΥΠΩΣΗ\nΌλες μας έχουμε τουλάχιστον μία κακιά συνήθεια. Η δυσκολία του να τις κόψει κανείς έγκειται στο γεγονός ότι γίνονται, συνήθως, μηχανικά, χωρίς να το καταλαβαίνει. Για αυτό και το πρώτο βήμα για να γλιτώσετε από τέτοιου είδους συμπεριφορές είναι να αναγνωρίσετε ότι κάνετε κάτι που δεν σας προσφέρει κάτι. Στη συνέχεια, θα μπορέσετε να το αντικαταστήσετε με κάτι που εξυπηρετεί τον ίδιο «σκοπό». Ας δούμε μερικά κόλπα για να κόψουμε τις κακές μας συνήθειες.\nΤο «φάγωμα» των νυχιών\nΑν κρύβετε τα χέρια σας επειδή ντρέπεστε που έχει αρχίσει να φαίνεται το δέρμα κάτω από τα νύχια σας, ήρθε η ώρα να κόψετε την ονυχοφαγία, η οποία αποτελεί την πιο κοινή νευρική συνήθεια. Αρχικά αναλογιστείτε πόσα μικρόβια έχουν τα χέρια σας. Σε δεύτερο στάδιο, όταν αρχίσετε να ψάχνετε για παρανυχίδες, πετσάκια και μακριά νύχια για να δαγκώσετε, θα πρέπει αυτόματα, αντί να φέρνετε το χέρι σας προς το στόμα σας, να σφίγγετε τη γροθιά σας δυνατά μέχρις ότου η επιθυμία σας να τα δαγκώσετε να εξαφανιστεί. Ακόμη, καλό θα είναι να βάφετε διαρκώς τα νύχια σας, ώστε να λυπάστε να χαλάσετε το μανικιούρ που χαρίσατε στον εαυτό σας. Αν όλα αυτά δεν πιάσουν, τότε θα πρέπει να περάσετε σε ακραία μέτρα, όπως να ζητήσετε από τους γύρω σας να σας σταματούν όταν το επιχειρείτε ή να βάλετε τσιρότα στα δάχτυλά σας.\nΤο «κρακ» στα δάχτυλα\nΑκόμα κι αν εσείς απολαμβάνετε την αίσθηση που κάνει το «κρακ» στις αρθρώσεις, ίσως οι υπόλοιποι να μην αισθάνονται το ίδιο. Αυτή η συνήθεια κόβεται αρκετά δύσκολα, κυρίως λόγω του ότι δεν υπάρχει κάποια επιστημονική μελέτη που να αποδεικνύει ότι βλάπτει τον οργανισμό σας. Ωστόσο παραμένει μια «νευρική» και ενοχλητική συνήθεια και σε καμία περίπτωση δεν σας κάνει καλό.\nΔοκιμάστε να την κόψετε κάνοντας κάτι άλλο αντί αυτού. Επιχειρήστε για παράδειγμα, να έχετε μια κρέμα χεριών μαζί σας και όταν ετοιμάζεστε να το κάνετε, να απλώνετε την ενυδατική στα χέρια σας.\nΤο να κοιμάστε βαμμένη\nΒγήκατε, ξενυχτήσατε και τώρα αισθάνεστε πολύ κουρασμένη για να αφαιρέσετε το μακιγιάζ πριν πέσετε για ύπνο. Σκεφτείτε όμως ότι κάτι τέτοιο είναι ιδιαίτερα βλαβερό για την επιδερμίδα σας και την αισθητική του προσώπου σας. Προκαλεί ακμή, ρυτίδες και μαύρους κύκλους. Δοκιμάστε να έχετε υγρά μαντιλάκια δίπλα στο κομοδίνο σας ή επιλέξτε ένα σαπούνι καθαρισμού, το οποίο πραγματικά απολαμβάνετε και σας χαλαρώνει. Ίσως να κερδίσετε, έτσι, μια συνήθεια πολύ πιο ωφέλιμη για τον πρόσωπό σας.\nΤο να διακόπτετε τον άλλο\nΕίστε πρόθυμοι να μοιραστείτε τις σκέψεις σας, αλλά όταν κάποιος άλλος μιλάει, σας έρχεται να δαγκώσετε τη γλώσσα σας. Δώστε έμφαση στην ακρόαση. Δοκιμάστε να ακούτε προσεκτικά τι λέει ο άλλος και μιλήστε μόνο όταν αισθανθείτε την ανάγκη να παρέμβετε. Όταν ο συνομιλητής σας θέλει να πάρει μια ανάσα ή να πιει λίγο καφέ, μην το βλέπετε σαν ευκαιρία να μιλήσετε. Αντίθετα, εισπνεύστε, αφήστε τον άλλο να τελειώσει, σκεφτείτε εν τω μεταξύ τι θέλετε να πείτε και έπειτα απαντήστε. Μετά από λίγο καιρό θα παρατηρήσετε ότι πλέον μιλάτε όταν έχετε κάτι να πείτε και οι υπόλοιποι σας παίρνουν περισσότερο στα σοβαρά.\nΚαθυστερείτε πάντοτε στα ραντεβού σας, αλλά όταν το κάνει κάποιος άλλος εκνευρίζεστε. Μαντέψτε, εκνευρίζονται και οι άλλοι όταν αργείτε. Προσπαθήστε να είστε τυπικοί στα ραντεβού σας. Αναρωτηθείτε, είστε άνθρωπος που δεν σέβεται τον χρόνο των άλλων; Θέλετε να φαίνεστε αγενείς ή επαγγελματίες και υπεύθυνοι; Όταν αποφασίσετε να αλλάξετε αυτή τη συνήθεια, ξεκινήστε σημειώνοντας τα ραντεβού σας 15 λεπτά νωρίτερα. Έτσι έστω κι αν αργήσετε, θα είστε -για τον άλλο- την ώρα σας.\nΤο να φωνάζετε όταν μιλάτε στο τηλέφωνο\nΠόσες φορές έχει τύχει ενώ μιλάει κάποιος συνάδελφος στο γραφείο, ή -ακόμα χειρότερα- κάποιος στο τρένο, να φωνάζει και να χασκογελά; Πώς αισθανθήκατε και πόσο σας ένοιαξε να μάθετε αν χάλασε ο νεροχύτης του; Αυτό το συναίσθημα να έχετε κατά νου όταν μιλάτε κι εσείς στο τηλέφωνο.\nΒασικός κανόνας είναι όταν χτυπήσει το τηλέφωνο να ζητήσετε συγγνώμη και να πάτε σε κάποιο άλλο δωμάτιο για να απαντήσετε.


ένας ευρυγώνιος χωρίς την χαρακτηριστική παθογένεια – περίοπτον\nένας ευρυγώνιος χωρίς την χαρακτηριστική παθογένεια\nDate: 30 Αυγούστου, 2016Author: C.Lagos\nΗ κινεζική κατασκευάστρια εταιρεία οπτικών, Venus Optics, κυκλοφόρησε πρόσφατα έναν φακό 12mm f / 2.8 με πλήρως διορθωμένη παραμόρφωση*. Είναι ένας αυστηρά χειροκίνητος φακός και διατίθεται με την εμπορικό όνομα Laowa 12mm f/2.8 Zero-D. Έχει διάφραγμα 7-λεπίδων και ελάχιστο διάφραγμα f/22. Η πώληση του φακού ανακοινώθηκε μέσω μιας εκστρατείας της παγκόσμιας κοινότητας Kickstarter. Αυτή τη στιγμή είναι διαθέσιμο για Nikon, Canon, Sony A, Pentax και Sony E.\n*Στη φωτογραφία, ένας φακός ευθύγραμμης προοπτικής(rectilinear), είναι ένας φωτογραφικός φακός που παράγει εικόνες, όπου χαρακτηριστικά που πρέπει να εμφανίζονται κατακόρυφα, όπως τα τοιχώματα των κτιρίων, εμφανίζονται ευθύγραμμα και όχι καμπυλόγραμμα (curvilinear). Με άλλα λόγια, είναι ένας φακός με μικρή ή καθόλου κυρτή ή κοίλη παραμόρφωση (barrel ή pincushion).\nΠροηγούμενο Previous post: Μία υπόθεση αφήγησης\nΕπόμενη Next post: Διαφημιστικό 53 δισεκατομμυρίων πίξελ!


Η δημιουργικότητα στην εποχή του διαδικτύου και του covid-19 - e-thessalia.gr\nΗ δημιουργικότητα στην εποχή του διαδικτύου και του covid-19\n13 Σεπτεμβρίου 2020, 15:29 13 Σεπτεμβρίου 2020 Έντυπη Έκδοση\nΕπιχειρώντας να οριοθετήσουμε την έννοια της δημιουργικής χρήσης του διαδικτύου θα πρέπει να κατανοήσουμε ότι η δημιουργική χρήση συνδέεται και με την ασφαλή χρήση του διαδικτύου. Συνεπώς για να υλοποιηθεί η ορθή και ασφαλή χρήση του διαδικτύου θα πρέπει να συνδεθεί η γνώση με την ψυχαγωγία έτσι ώστε οι νέοι να παίζουν, να διερευνούν και να μαθαίνουν.\nΠρέπει όλοι μας σύντομα να αντιληφθούμε ότι στην εποχή των πολυμέσων, του διαδικτύου 3.0 (web 3.0), των εικονικών αναπαραστάσεων, της έκρηξης των κοινωνικών δικτύων και της έξαρσης των ψηφιακών παιχνιδιών (gaming) δεν είναι δυνατόν να μιλούμε για ασφαλές διαδίκτυο χωρίς να λάβουμε υπόψη τις ιδιαίτερες ανάγκες της νέας ψηφιακής γενιάς (digital natives) όπως αυτές έχουν διαμορφωθεί από την κοινωνία και από τη βιομηχανία των παιχνιδιών, των πολυμέσων και του διαδικτύου.\nΤα κοινωνικά δίκτυα και τα παιχνίδια έχουν κατακτήσει ένα μεγάλο μέρος των ενδιαφερόντων της νέας ψηφιακής γενιάς χωρίς παράλληλα να υπάρξει εκπαίδευση της ελληνικής κοινωνίας και της μαθητικής κοινότητας για το πώς μπορεί η ψυχαγωγία να συνδυαστεί με τη δημιουργία.\nΤο δημιουργικό διαδίκτυο υπάρχει ήδη στον κυβερνοχώρο χωρίς όμως παράλληλα να υπάρχει στοχευόμενη πληροφόρηση και εκπαίδευση των γονέων, των εκπαιδευτικών και των μαθητών/τριών. Πολλά εργαλεία του διαδικτύου 2.0 (web 2.0) και σοβαρά παιχνίδια (serious game) δημιουργούνται και εξελίσσονται κάθε μέρα σ’ όλο τον κόσμο, καθώς και πολλοί επιστήμονες δημιουργούν εξαιρετικά μαθησιακά πλαίσια που συνδυάζουν παιχνίδι και γνώση. Η συστηματοποίηση και η παρουσίαση αυτών των πληροφοριών αλλά και των δραστηριοτήτων που μπορούν να επαναχρησιμοποιηθούν μπορούν να σηματοδοτήσουν και να δώσουν έννοια και περιεχόμενο στην ψυχαγωγία και τη μόρφωση των παιδιών.\nΤο δημιουργικό διαδίκτυο\nΤο δημιουργικό διαδίκτυο θα πρέπει να γίνει ένα πλαίσιο και όχι ένα καινούργιο μάθημα στο σχολείο ή στο σπίτι. Αυτό το πλαίσιο θα πρέπει να δώσει ευκαιρίες δηλαδή εκείνα τα εργαλεία, εκείνες τις πρακτικές και τα νέα λογισμικά για να οικοδομήσουν τα ίδια τα παιδιά αυτό που τους ενδιαφέρει και τα ευχαριστεί.\nΈνας ενδεικτικός ορισμός για το τι είναι το δημιουργικό διαδίκτυο θα μπορούσε να είναι ο παρακάτω: «Δημιουργικό διαδίκτυο είναι ο τρόπος χρήσης δημιουργικής αξιοποίησης των υπηρεσιών του διαδικτύου για εκπαιδευτικούς, μορφωτικούς και ψυχαγωγικούς σκοπούς που διεξάγεται εντός της σχολικής κοινότητας και σε οικογενειακό περιβάλλον εμπεριέχοντας δραστηριότητες με ψυχαγωγικό, εκπαιδευτικό και παιδαγωγικό σχεδιασμό, συμβάλλοντας έτσι στη γενικότερη ανάπτυξη της κοινωνικότητας των παιδιών και των εφήβων».\nΌμως η δημιουργικότητα των παιδιών δεν μπορεί να περιχαρακωθεί σε έναν ορισμό. Είναι κάτι πιο ευρύτερο και συνδέεται με την εποχή, τα εργαλεία, το περιβάλλον του σχολείου και της κοινωνίας, το οικογενειακό περιβάλλον, τους εκπαιδευτικούς και τις ευκαιρίες που δημιουργούνται ευρύτερα στον κύκλο του παιδιού.\nΠλαίσιο συνεργασίας της σχολικής κοινότητας με τους γονείς για το δημιουργικό και ασφαλές διαδίκτυο\nΟι ψηφιακές εκπαιδευτικές και ψυχαγωγικές δραστηριότητες, που μπορούν να υλοποιηθούν μέσα στο σχολείο, θα πρέπει να συνδέονται με τον υπόλοιπο χρόνο που αφιερώνουν οι νέοι και νέες στο οικογενειακό περιβάλλον.\nΔεν πρέπει όμως να ξεχνούμε ότι ένας μαθητής ή μια μαθήτρια που ήδη έχει καλλιεργήσει στο σχολείο (δια ζώσης ή εξ αποστάσεως) ή στο σπίτι του/της τη διάθεση για μάθηση, ενημέρωση και αναζήτηση σε οποιονδήποτε τομέα, πράγματι θα βρει στο διαδίκτυο ένα μεγάλο πλούτο γνώσεων και πληροφοριών.\nΕίναι χρήσιμο συνεπώς σε κάθε περίπτωση να υπάρχει ενός είδους συμφωνίας των συλλόγων γονέων και των συλλόγων διδασκόντων των σχολείων έτσι ώστε να μπορεί να εφαρμοστεί ένα πρωτόκολλο δημιουργικής και ασφαλούς χρήσης του διαδικτύου. Ο δημιουργικός τρόπος χρήσης και οι αντίστοιχες δραστηριότητες που πραγματοποιούνται στο σχολείο θα πρέπει να έχουν μια σύνδεση με την ενασχόληση των παιδιών στο διαδίκτυο σε περιβάλλον οικογενειακό.\nΟ νέος ρόλος της σχολικής κοινότητας (Σύλλογοι γονέων & κηδεμόνων – Σύλλογοι διδασκόντων)\nΈνα άλλο σημαντικό σημείο στο οποίο πρέπει να εστιάσουμε είναι η συστηματική συνέργεια της σχολικής κοινότητας με την οικογένεια σε σχέση με τη δημιουργική και ασφαλή χρήση του διαδικτύου. Όπως προαναφέρθηκε θα πρέπει να οικοδομήσουμε πρωτόκολλα συνεργασίας δηλαδή κανόνες χρήσης του διαδικτύου όπου θα αναπτυχθούν κοινά ψηφιακά πλαίσια δημιουργικής απασχόλησης των μαθητών/τριών εντός και εκτός σχολείου. Έτσι οι δραστηριότητες που διεξάγονται στο σχολείο με τη χρήση του διαδικτύου για τις ανάγκες των μαθημάτων ή σε ώρες δημιουργικής απασχόλησης και ανάπτυξης ψηφιακών τεχνημάτων να συμβαδίζουν με αντίστοιχες δραστηριότητες στο οικογενειακό περιβάλλον. Οι δυνατότητες, τα εργαλεία και ο χρόνος που μπορεί να προσφέρονται στους/στις μαθητές/τριες στο περιβάλλον του σχολείου ή εξ αποστάσεως καθώς και οι κανόνες που θα θεσπιστούν δεν θα πρέπει να ανατρέπονται στο σπίτι ή αντίστροφα.\nΟ ρόλος των συλλόγων γονέων και κηδεμόνων των σχολείων σε θέματα θέσπισης πρωτοκόλλων συνεργασίας με τους αντίστοιχους συλλόγους διδασκόντων είναι καθοριστικός και μπορεί να ενεργοποιήσει ολόκληρη τη σχολική κοινότητα. Η μέχρι τώρα εμπειρία και οι πρακτικές που έχουν ακολουθηθεί από αρκετούς συλλόγους γονέων και κηδεμόνων δείχνει ότι περιορίζονται σε ενημερωτικές εκδηλώσεις για την ασφαλή χρήση του διαδικτύου όπου κυριαρχούν τα μηνύματα που σχετίζονται με απαγορεύσεις σε σχέση με τη χρήση του διαδικτύου από τους/τις μαθητές/τριες. Οι ενημερωτικές αυτές συναντήσεις συνήθως δεν εμπεριέχουν προτάσεις για παρουσιάσεις για τη δημιουργική χρήση του διαδικτύου εντός και εκτός σχολείου.\nΘα ήταν χρήσιμο οι σύλλογοι γονέων και κηδεμόνων να προσανατολιστούν σε βιωματικές δράσεις και ολιγομελή εργαστήρια (workshop) εκμάθησης νέων διαδικτυακών λογισμικών μέσα στο σχολείο έτσι ώστε να έχουν τη δυνατότητα να μπορούν να προτείνουν και να συνεργαστούν με τα παιδιά τους στο σπίτι. Επίσης με αυτόν τον τρόπο θα μπορούν να κατανοήσουν πως αυτά τα λογισμικά μπορούν να χρησιμοποιηθούν ως πλαίσια και όχι απαραίτητα ως εργαλεία για εκμάθηση που οδηγούν σε λογικές σχολικών μαθημάτων δημιουργώντας στους νέους και νέες αποστροφή και τελικά αντιρρήσεις για το πώς θα διαχειριστούν τον ελεύθερο χρόνο τους. Ενδιαφέρον θα ήταν οι εισηγητές/τριες σε αυτά τα εργαστήρια να είναι και τα ίδια τα παιδιά, τα οποία θα μπορούσαν να εξηγήσουν τη λειτουργία και τον τρόπο χρήση διαδικτυακών λογισμικών στους γονείς.\nΑντίστοιχες βιωματικές δράσεις και τα εργαστήρια θα μπορούσαν να δημιουργήσουν οι σύλλογοι διδασκόντων στα σχολεία στο πλαίσιο της ενδοσχολικής προαιρετικής επιμόρφωσης σε αντικείμενα αντίστοιχα με αυτά των συλλόγων γονέων και κηδεμόνων έτσι ώστε να μπορεί να υλοποιηθεί ένα πρωτόκολλο συνεργασίας μεταξύ της σχολικής κοινότητας και των γονέων.\nΜια άλλη πρόταση η οποία πιθανόν να μπορούσε να λειτουργήσει ως γέφυρα μεταξύ του σχολείου και της οικογένειας θα ήταν η δημιουργία ομίλων (club) δημιουργικής απασχόλησης στον χώρο του σχολείου ή εκτός ή εξ αποστάσεως με εργαλεία και λογισμικά που μπορεί να παρέχει ο σύλλογος γονέων και κηδεμόνων (π.χ. εργαστήρια εκπαιδευτικής ρομποτικής και προγραμματισμού φορητών συσκευών).\nΤέλος προτάσεις και χρήσιμο υλικό για θέματα ψηφιακή παιδείας και για ορθή χρήση του διαδικτύου μπορείτε να ανακτήστε από το πρόγραμμα Youth On Line μέσω του συνδέσμου:\n* Ο Αλέξανδρος Γ. Καπανιάρης είναι διδάκτωρ Ψηφιακής Λαογραφίας, μεταδιδακτορικός ερευνητής του Τμήματος Ιστορίας & Εθνολογίας του Δ.Π.Θ., διδάσκων στο Ε.Α.Π. και συντονιστής Εκπαιδευτικού Έργου Πληροφορικής του Περιφερειακού Κέντρου Εκπαιδευτικού Σχεδιασμού Θεσσαλίας.\nΠροηγούμενο ΆρθροΔημήτρης και Λίνο Καφίδας από τον Βόλο στον κόσμο… με το ντοκιμαντέρ «Ο Σπύρος και ο Γύρος του Θανάτου»Επόμενο ΆρθροΣυλλογισμοί σχετικά με τη διαμόρφωση των βάσεων για την εισαγωγή στα ΑΕΙ


Βρήκατε ένα τραυματισμένο σκύλο ή γάτα; Πώς να το βοηθήσετε - ACG\nΣε κανένα πλάσμα δεν αξίζει ένας αργός, επώδυνος θάνατος στην άσφαλτο.\nΕπειδή κάποιος ασυνείδητος και δειλός οδηγός οχήματος το εγκατέλειψε, αβοήθητο και ανήμπορο να σώσει τη ζωή του.\nΣύμφωνα με το άρθρο 16, παρ.γ του Ν.4039, όποιος τραυματίσει ζώο με το όχημά του, «υποχρεούται να ειδοποιήσει άμεσα τον οικείο Δήμο, προκειμένου να παρασχεθεί στο τραυματισμένο ζώο η απαραίτητη κτηνιατρική φροντίδα». Η εγκατάλειψη τραυματισμένου ζώου έπειτα από τροχαίο ατύχημα έχει κυρώσεις: 300 ευρώ πρόστιμο.\nΟ ακαριαίος θάνατος είναι λυτρωτικός. Υπάρχουν, όμως και περιπτώσεις που ένας σκύλος ή μία γάτα παραμένουν στο σημείο του ατυχήματος, μέχρι να τους δώσει τη χαριστική βολή το επόμενο αυτοκίνητο.\nΚι άλλες, που τα ζωάκια μπόρεσαν να μετακινηθούν μέχρι την άκρη του δρόμου.\nΣώστε μια ζωή. Μην την αφήνετε στην τύχη της. Μάθετε πώς μπορείτε να βοηθήσετε ένα τραυματισμένο ζώο, από την κτηνίατρο Άννα Μπαρδάνη και την πτυχιούχο θετική εκπαιδεύτρια σκύλων VSA-CDT, Αγγέλικα Χέρρα.\nΣυμβουλές από την κτηνίατρο Άννα Μπαρδάνη\n«Όταν βρίσκουμε ένα τραυματισμένο ζώο, το πλησιάζουμε πάντα με προσοχή.\nΤις περισσότερες φορές είναι σε κατάσταση σοκ και έντονου πόνου.\nΈνα τέτοιο ζώο μπορεί να γίνει επιθετικό: να γρατζουνίσει ή να δαγκώσει από φόβο. Οπότε, είμαστε προσεκτικοί στους χειρισμούς μας.\nΑν είναι στη μέση του δρόμου, καλό είναι να προσπαθήσουμε να το μεταφέρουμε στην άκρη, για να προλάβουμε κάποιον επιπλέον τραυματισμό από διερχόμενο όχημα, αλλά και για να αποτρέψουμε τροχαίο ατύχημα.\nΑν έχουμε κάποιο χοντρό ύφασμα, το χρησιμοποιούμε για να καλύψουμε, κυρίως, το κεφάλι του σκύλου, έτσι ώστε να μπορέσουμε να χειριστούμε το σώμα του.\nΕάν πρόκειται για γάτα, καλύπτουμε ολόκληρο το σώμα, για να την ακινητοποιήσουμε.\nΈνα μικρόσωμο ζώο μπορεί να μεταφερθεί μέσα σε χάρτινο κουτί, ή σε κλουβί μεταφοράς, εφόσον υπάρχει εύκαιρο.\nΕάν πρόκειται για μεγαλόσωμο σκύλο, μπορούμε να τον τοποθετήσουμε πάνω σε μία πετσέτα, ή σε ένα σεντόνι, και να τα χρησιμοποιήσουμε σαν φορητό κρεβάτι (τύπου φορείου).\nΚαλό θα είναι, το ζώο να μεταφερθεί, το συντομότερο, στο πλησιέστερο κτηνιατρείο.\nΕπικοινωνούμε με τον οικείο δήμο ή με τη φιλοζωική που συνεργάζεται, μήπως μπορούν να μας βοηθήσουν στην εύρεση κάποιου συνεργαζόμενου, με αυτούς, γιατρό.\nΑν υπάρχει υποψία κατάγματος, αποφεύγουμε τις έντονες και άνευ λόγου μετακινήσεις του ζώου.\nΠροσπαθούμε να μη στρεσάρουμε το ζώο, γιατί το στρες επιδεινώνει την ήδη άσχημη κατάσταση της υγείας του, και μπορεί να επιφέρει δύσπνοια, ή άλλους κινδύνους για τη ζωή του.\nΠροσπαθούμε να το κρατήσουμε ζεστό τους χειμερινούς μήνες, ενώ το καλοκαίρι δεν το αφήνουμε στον ήλιο για πολλή ώρα.\nΠεριποιούμαστε, τυχόν, εμφανείς πληγές με κάποιο αντισηπτικό, όπως, για παράδειγμα, οξυζενέ και μπεταντίν.\nΣε περίπτωση έντονης αιμορραγίας ασκούμε πίεση με καθαρό πανί πάνω στην πληγή, για να μη χάσει άλλο αίμα.\nΑν η κατάσταση του ζώου δεν είναι τόσο άσχημη, του προσφέρουμε νερό και φαγητό.\nΗ επίσκεψη στον κτηνίατρο επιβάλλεται. Το ζώο πρέπει να υποβληθεί σε όλες τις απαραίτητες εξετάσεις, για να γίνει σωστός έλεγχος της κατάστασης της υγείας του και παράλληλα να δοθούν οδηγίες για την ανάρρωσή του.\nΑγγέλικα Χέρρα, πτυχιούχος θετική εκπαιδεύτρια σκύλων: Πώς προσεγγίζουμε έναν σκύλο\n«Όταν βρεθούμε στη θέση να περισυλλέξουμε έναν τραυματισμένο σκύλο, το πρώτο μας μέλημα είναι η ασφαλής προσέγγιση και μεταφορά του ζώου στο κτηνιατρείο.\nΠροέχει η σωματική μας ακεραιότητα, έτσι ώστε να παρέχουμε βοήθεια στο ζώο.\nΟ σκύλος που χρήζει περίθαλψης, ενδέχεται να έχει απρόβλεπτη έως και επιθετικήσυμπεριφορά λόγω του πόνου που βιώνει, ή του σοκ που έχει υποστεί.\nΣτην περίπτωση που έχουμε γνώσεις πρώτων βοηθειών σε ζώα, η κατάσταση είναι σαφώς πιο εύκολη, όμως πάντα οφείλουμε να σεβόμαστε και να λαμβάνουμε υπόψη τη συναισθηματική κατάσταση ενός ζώου.\nΣε κάθε περίπτωση, έναν τραυματισμένο σκύλο, ακόμη κι αν είμαστε σε θέση να του προσφέρουμε τις πρώτες βοήθειες, είναι απαραίτητο, στη συνέχεια, να τον πάμε στον κτηνίατρο για ενδελεχή εξέταση.\nΌσοι ασχολούνται με σίτιση/περίθαλψη αδέσποτων σκύλων, καλό θα είναι να έχουν στο αυτοκίνητο ή στη τσάντα τους κάποια βασικά εργαλεία, χρήσιμα σε έκτακτη ανάγκη.\n1. Λιχουδιές με αρκετά δελεαστική οσμή (ψαριού ή κρέατος), ή άλλου είδους φρέσκια τροφή, ή σε κονσέρβα – εκτός ξηρής τροφής\n2. Μπολ και νερό\n3. Σεντόνι, ή κουβέρτα, ή μεγάλη πετσέτα\n4. Λουρί – οδηγό\n5. Φαρδύ επίδεσμο, ή μακριές κάλτσες, για κατασκευή αυτοσχέδιου φίμωτρου\n6. Αγχολυτικά συμπληρώματα σε μορφή σπρέι (τύπου Pet Remedy, Uk), ή άλλα αιθέρια έλαια με ηρεμιστικές ιδιότητες.\n7. Χονδρά προστατευτικά γάντια\n8. Κλουβί μεταφοράς (crate)\nΑφού έχουμε εντοπίσει τον σκύλο που χρήζει περίθαλψης, προσπαθούμε σταδιακά να μειώσουμε την απόσταση μεταξύ μας.\nΙδανικό είναι, η προσέγγιση να γίνει αποκλειστικά από ένα άτομο, και το δεύτερο άτομο να βρίσκεται σε απόσταση.\nΕπίσης, ενημερώνουμε, όσο είναι εφικτό, τυχόν διερχόμενους να μην πλησιάσουν στο σημείο που επιχειρούμε, δημιουργώντας έτσι περιμετρικά έναν νοητό κύκλο προστασίας.\nΚινούμαστε με αργές και ήρεμες κινήσεις, χαμηλώνουμε το σώμα μας, αλλά και το βλέμμα μας προς το έδαφος.\nΚατά τη διάρκεια της προσέγγισης, φροντίζουμε να είμαστε συνεχώς μέσα στο οπτικό πεδίο του σκύλου, δίχως όμως να τον κοιτάζουμε επίμονα στα μάτια.\nΑυτό θα αποτελούσε μεγάλη απειλή για το ήδη τραυματισμένο ζώο και, ενδεχομένως, θα το έτρεπε σε φυγή.\nΠλησιάζουμε πλευρικά το ζώο (όχι κατά πρόσωπο) και αφήνουμε τη δελεαστική τροφή κοντά του, μιλώντας με ήρεμο και χαμηλό τόνο φωνής.\nΕπειδή δεν είμαστε σε θέση να γνωρίζουμε εάν το τραύμα προήλθε από ατύχημα ή από ανθρώπινο χέρι, δεν επιχειρούμε να χαϊδέψουμε απευθείας ένα τραυματισμένο σκύλο, ούτε εκτείνουμε τα χέρια μας προς το μέρος του. Και δεν σκύβουμε ποτέ πάνω από το κεφάλι του.\nΕφόσον ο σκύλος δέχεται αυτό που του προσφέραμε και είναι σε θέση να μετακινηθεί μόνος του, τον δελεάζουμε με επιπλέον τροφή και τον καθοδηγούμε στην κατεύθυνση που επιθυμούμε.\nΣε κάθε περίπτωση, περιμένουμε ο σκύλος να κάνει το πρώτο βήμα προς εμάς.\nΣημείωση: σκύλος που δεν δέχεται να φάει, ενδεχομένως βρίσκεται σε σοκ.\nΑφού βεβαιωθούμε ότι ο σκύλος μας δείχνει εμπιστοσύνη, έχει πλησιάσει κοντά μας και μας έχει μυρίσει/εξερευνήσει, χρησιμοποιούμε τον οδηγό/λουρί. Αφήνουμε στο έδαφος και μπροστά στον σκύλο τον οδηγό/λουρί, σε μορφή θηλιάς. Τοποθετούμε τροφή στο κέντρο του και αφήνουμε τον σκύλο να λάβει την τροφή από εκεί.\nΣε επόμενο στάδιο, περνάμε το χέρι μας μέσα από τον κύκλο της θηλιάς του λουριού, με το οποίο κρατάμε τροφή, και την προσφέρουμε στον σκύλο\nΌταν αισθανθούμε ότι λαμβάνει άνετα τις λιχουδιές από το χέρι μας, με το άλλο χέρι περνάμε το λουρί πάνω από το κεφάλι του και, στη συνέχεια, γύρω από το λαιμό του απαλά.\nΠροσέχουμε πάντα, το πρόσωπό μας να βρίσκεται σε ασφαλή απόσταση από το στόμα του σκύλου, για κάθε ενδεχόμενο.\nΣημείωση: ως θετική εκπαιδεύτρια σκύλων, δεν συνιστώ και δεν χρησιμοποιώ τη μέθοδο λουριού ή άλλου σχοινιού ως «θηλιά», σε καμία περίπτωση. Αποτελεί μη αποδεκτό μέσο θετικής εκπαίδευσης ενός σκύλου. Επομένως, η παραπάνω περιγραφή αφορά αποκλειστικά σε έκτακτη ανάγκη περισυλλογής/διάσωσης ενός σκύλου, όταν δεν υπάρχει άλλη λύση.\nΣτην περίπτωση που ο σκύλος αδυνατεί να μετακινηθεί μόνος, θα πρέπει, αφού περάσουμε το λουρί στο λαιμό του, να τον σηκώσουμε απαλά με μία κουβέρτα, φτιάχνοντας αυτοσχέδιο φορείο.\nΕάν ο σκύλος είναι ήρεμος και συνεργάσιμος, μπορούμε να του δέσουμε προσωρινά το στόμα με ένα αυτοσχέδιο φίμωτρο, ώστε να μειώσουμε τη πιθανότητα δαγκώματος – στην περίπτωση που πονέσει κατά τη μεταφορά του.\nΠροσοχή: δεν χρησιμοποιούμε φίμωτρο, εάν ο σκύλος έχει τάση εμετού.\nΕάν σε οποιοδήποτε από τα παραπάνω στάδια αντιληφθούμε νευρικότητα, φόβο, ή άγχος στο ζώο, σταματάμε την προσέγγιση και προσπαθούμε εκ νέου με πιο αργές κινήσεις.\nΗ διάσωση ενός σκύλου προϋποθέτει καλή γνώση της «γλώσσας σώματός» του και έγκαιρη αναγνώριση των σημάτων ηρεμίας που εκπέμπει σε απειλητικές καταστάσεις. Ενδεικτικά αναφέρω κάποια σήματα ηρεμίας, όπως:\n1. αποστροφή της κεφαλής του σε αντίθετη κατεύθυνση από εμάς\n2. νευρικό γλείψιμο του στόματος, χασμουρητό, ή τίναγμα του τριχώματος\n3. βλέμμα κοιτάζει λοξά, αφήνοντας το μάτι του να μοιάζει με μισοφέγγαρο (half-moon eye/whale eye)\n4. ανασήκωμα του ενός εκ των δύο μπροστινών ποδιών\n5. άκαμπτη στάση σώματος, ή σφιχτά κλειστό στόμα».\n● Ορισμένες κτηνιατρικές κλινικές που εξυπηρετούν επείγοντα περιστατικά όλο το χρόνο σε Αττική και Θεσσαλονίκη\n1. Πλακεντία Κτηνιατρική Κλινική, Βοιωτίας 1 & Αλ. Παναγούλη 31 (περιοχή Μετρό Δουκίσσης Πλακεντίας), Αγ. Παρασκευή, 153 43, Αθήνα – Αττική, 210/608.23.08\n2. Νοσοκομείο Ζώων Αθηνών Α.Ε. στο Πικέρμι, 21ο χλμ. Λεωφόρου Μαραθώνος, 190 09 Πικέρμι, 693.47.91016\n3. Αττικό Νοσοκομείο Ζώων Α.Ε, 20ο χλμ Λ. Λαυρίου, 19002, Παιανία, Αττική, Τηλ: 210/664.0 552-553\n4. Κτηνιατρικό Κέντρο Αγίου Στεφάνου, Λεωφ. Μαραθώνος 2, & Καρδίτσης 2, 145 65, Άγιος Στέφανος, τηλ.210/ 814.0100\n5. Κτηνιατρική Κλινική Γέρακα, Ερμού 8, πλησίον της κεντρικής οδού Κλεισθένους (στο ύψος του αριθμού 235). Εξυπηρετεί επείγοντα περιστατικά κατόπιν τηλεφωνικής επικοινωνίας. Τηλ. 211/700.5677\n6. Νοσοκομείο ζώων Άγιος Μόδεστος, Λ. Θησέως 35,| 146 71 Νέα Ερυθραία, τηλ. 210/813.4772. Δέχεται επείγοντα περιστατικά κατόπιν τηλεφωνικής επικοινωνίας.\n1. Κτηνιατρική Κλινική Αριστοτελείου Πανεπιστημίου Θεσσαλονίκης, Σταύρου Βουτυρά 11, τηλ. 231 099 4403\nΗ λειτουργία της Κλινικής για επείγοντα περιστατικά έχει ως εξής:\n– Κατά τις εργάσιμες ημέρες από τις 14:00 έως και τις 09:00 της επόμενης ημέρας\n2. Κλινική Αγαθαγγελίδη, Ωραιοκάστρου 88, στην Σταυρούπολη, τηλ. 231 066 6318, 6936.119.191.\n3. Άγιος Μόδεστος Κτηνιατρική Κλινική, Αεροδρομίου 59Α, Αμφιθέα, 570 13 Ωραιόκαστρο. Τηλ. 2310 68. 30. 98. Τα επείγοντα περιστατικά γίνονται δεκτά όλο το 24ωρο κατόπιν τηλεφωνικής ενημέρωσης.


Σαν «βόμβα» έσκασε η είδηση της παραίτησης του Νίκου Λαμπίδη από τον Αετό Οφρυνίου | KAVALAGOAL.GR\n« Παραμένει πρόεδρος του Νέστου ο Δημήτρης Ψυχουδάκης – Ανακοίνωσε τις πρώτες ανανεώσεις ο Αετός Οφρυνίου\nΤην απόκτηση του πρώην ποδοσφαιριστή του Α.Ο.Κ. Χρήστου Κολλά ανακοίνωσε η Παναχαϊκή »\nΣαν «βόμβα» έσκασε η είδηση της παραίτησης του Νίκου Λαμπίδη από τον Αετό Οφρυνίου\n3 Ιουλίου 2021 | Author petrosvpetropoulos\n«Ως κεραυνός εν αιθρία» έσκασε στην ομάδα του Αετού Οφρυνίου η είδηση της της παραίτησης του Νίκου Λαμπίδη με τον ίδιο να κάνει γνωστή την απόφαση του να αποχωρήσει από την διοικητική ηγεσία του Αετού μετά από 23 χρόνια.\nΗ συγκεκριμένη εξέλιξη τάραξε δίχως άλλο «τα ήρεμα μέχρι πρότινος νερά στην ομάδα του Οφρυνίου και το σίγουρο είναι ότι βάζει σε περιπέτειες πλέον τον Αετό σε ότι έχει να κάνει με την συμμετοχή της ομάδας στην νέα Γ’ Εθνική εάν και εφόσον δεν βρεθεί άμεσα κάποιος ενδιαφερόμενος για να αναλάβει τα ηνία του συλλόγου.\nΗ ανακοίνωση του Αετού Οφρυνίου\nΑναλυτικά η ανακοίνωση του Αετού Οφρυνίου αναφέρει τα εξής:\n«ΕΚΤΟΣ «ΣΑΛΟΝΙΩΝ» Ο ΑΕΤΟΣ ΟΦΡΥΝΙΟΥ…\n-«Τέλος εποχής για έναν άνθρωπο- παράγοντα που έγραψε με χρυσά γράμματα το όνομα του Αετού Οφρυνίου στην ιστορία του Ελληνικού ποδοσφαίρου….ο επί 23 χρόνια πρόεδρος της ομάδας Νίκος Λαμπίδης για προσωπικούς λόγους ( κάτω από μεγάλη συναισθηματική φόρτιση) ενημέρωσε τους συνεργάτες του για αυτήν του την απόφαση να ” κρεμάσει τα προεδρικά του παπούτσια” .\nΉταν σίγουρα ο άνθρωπος που ήταν πιλότος σε όλη αυτήν την διαδρομή του Αετού τόσο στο τοπικό πρωτάθλημα όσο και στην καταξίωση του στα τέσσερα χρόνια στην Γ’ Εθνική και έχοντας γράψει στο ημερολόγιο της ομάδας αμέτρητες χαρές και λιγότερες λύπες.\nΗ απόφαση του αυτή να φύγει από την προεδρία του Αετού σίγουρα φέρνει την ομάδα του Οφρυνίου να φεύγει από τα σαλόνια της Γ’ Εθνικής (εκτός κι αν βρεθεί σύντομα διάδοχη κατάσταση).\nΈδωσα τα πάντα στην ομάδα μου, αγαπώ το ποδόσφαιρο αγάπησα αυτό που έκανα κι εγώ και η οικογένεια μου…δεν μετανιώνω για όσα έκανα για να ακουστεί αυτός ο τόπος και έξω από τα σύνορα της Καβάλας μέσω του Αετού. Όσοι ξέρουν την κατηγορία γνωρίζουν ότι εκτός από το οικονομικό θέλει να είσαι από το πρωί μέχρι το βράδυ πάντα ” άγρυπνος” και ίσως και αυτό να με κούρασε.\nΘέλω να υποσχεθώ ότι θα είμαι ΠΑΡΩΝ σε ότι συνεχιστεί με μια νέα προσπάθεια συμμετοχής στο τοπικό πρωτάθλημα όπου οι υποχρεώσεις είναι πολύ λιγότερες και πιο πολύ να μην έχει ο Αετός την τύχη που είχαν άλλες ομάδες που έφτασαν ψηλά και τώρα δεν υπάρχουν. Σεβόμενος βέβαια ότι στις εγκαταστάσεις μας τις γηπεδικές αυτή την στιγμή υπάρχουν 80 παιδιά που κανείς μας δεν μπορεί να τους στερήσει το μέλλον τους…\nΈνα μεγάλο ευχαριστώ στους εκάστοτε συνεργάτες μου. Προπονητές, ποδοσφαιριστές, ευχαριστώ επώνυμους και ανώνυμους φίλους της ομάδας μας για την προσφορά τους και τέλος ένα μεγάλο ευχαριστώ στους ανθρώπους της διοίκησης μας στο τοπικό και στην Γ’ Εθνική ιδιαίτερα στον Γιώργο τον Ρηνώτα που ότι και να πω είναι λίγο…στον Μπάμπη και τον Σάκη τον Ρηνώτα\nΗΜΟΥΝ ΕΙΜΑΙ ΚΑΙ\nΘΑ ΕΙΜΑΙ ΑΕΤΟΣ!!!!»


Αόρατη Μελάνη: Ιουλίου 2008\nΑναρτήθηκε από Αόρατη Μελάνη στις 7:47 μ.μ. 18 σχόλια: Σύνδεσμοι σε αυτήν την ανάρτηση\nΑναρτήθηκε από Αόρατη Μελάνη στις 10:42 μ.μ. 3 σχόλια: Σύνδεσμοι σε αυτήν την ανάρτηση\nΑναρτήθηκε από Αόρατη Μελάνη στις 9:59 π.μ. 9 σχόλια: Σύνδεσμοι σε αυτήν την ανάρτηση\nΑναρτήθηκε από Αόρατη Μελάνη στις 10:32 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Αόρατη Μελάνη στις 2:25 μ.μ. 15 σχόλια: Σύνδεσμοι σε αυτήν την ανάρτηση


«Μπλαουγκράνα» ο Παπανικολάου - alterinfo.gr\n«Μπλαουγκράνα» ο Παπανικολάου\nΟ Κώστας Παπανικολάου αποτελεί και τυπικά παρελθόν για τον Ολυμπιακό μετά από τέσσερα χρόνια πετυχημένης συνεργασίας. Από χθες βράδυ και τη στιγμή που ο 23χρονος φόργουορντ συμφώνησε με την Μπαρτσελόνα, η μεταγραφή θεωρείτο δεδομένη. Οι «ερυθρόλευκοι», που από τη στιγμή που δεν κατέστη δυνατό να επεκτείνουν το συμβόλαιό του επέλεξαν να τον παραχωρήσουν για να μη φύγει σε έναν χρόνο χωρίς αντίτιμο, θα εισπράξουν 1,5 εκατ. ευρώ για την αποδέσμευσή του.\nΟ διεθνής φόργουορντ υπέγραψε για τρία χρόνια έναντι περίπου 1,4-1,5 εκατ. ευρώ το χρόνο με την «Μπάρτσα», ενώ στο συμβόλαιό του θα προβλέπεται buy out για το ΝΒΑ (που δεν θα ξεπερνά το 1 εκατ. δολάρια) τόσο για το καλοκαίρι του 2014 όσο και για αυτό του 2015.\nΗ ΚΑΕ Ολυμπιακός ανακοίνωσε τη συμφωνία με την Μπαρτσελόνα ευχαριστώντας τον παίκτη για την προσφορά του, ενώ λίγα λεπτά μετά ήρθε και η ανακοίνωση της απόκτησης του «Παπ» από τον καταλανικό σύλλογο για τρία χρόνια (3+1 σύμφωνα με την επίσημη ενημέρωση από τους Καταλανούς).\nO Παπανικολάου αποτελεί τη δεύτερη μεταγραφή της «Μπάρτσα» μετά τον Τζόι Ντόρσεϊ, συμπαίκτη του στον Ολυμπιακό στο δεύτερο μισό της σεζόν 2011/12.\nΟ Ολυμπιακός ήδη κινείται για την αντικατάστασή του. Φαβορί φέρεται να είναι ο Αμερικανός Ντέιβιντ Μος της Σιένα, ενώ στη λίστα είναι και οι Τζο Ινγκλς, Τζέιμς Ουάιτ και Γιόνας Ματσιούλις. Εφόσον αποκτηθεί ξένος για τη θέση «3», ο σέντερ αναγκαστικά θα είναι κοινοτικός. Ούτως ή άλλως οι πρωταθλητές Ευρώπης είναι σε προχωρημένες συζητήσεις με τον Σλοβένο Μίρζα Μπέγκιτς.\nΗ ανακοίνωση της ΚΑΕ Ολυμπιακός αναφέρει: «Η ΚΑΕ ΟΛΥΜΠΙΑΚΟΣ ανακοινώνει τη συμφωνία της με την ΜΠΑΡΤΣΕΛΟΝΑ για την παραχώρηση του καλαθοσφαιριστή Κώστα Παπανικολάου.\nΕυχαριστούμε τον Κώστα Παπανικολάου για την προσφορά του στον Ολυμπιακό και του ευχόμαστε καλή συνέχεια στην καριέρα του».


Παναθηναϊκός: Η πρόταση στον Αϊτόρ και η απάντηση - THETIMES.GR\nΆκαρπη απέβη η πρώτη απόπειρα του Τσάβι Ρόκα να φέρει τον Αϊτόρ Κανταλαπιέντρα στο «Γεώργιος Καλαφάτης». Σύμφωνα με την εφημερίδα Live Sport, ο τεχνικός διευθυντής του Τριφυλλιού κατέθεσε πρόταση στον Ισπανό εξτρέμ για να συνεργαστούν.\nΌμως, ο Αϊτόρ δεν αποδέχτηκε την προσφορά, αφού θεωρεί ότι είναι νωρίς για να κλείσει και πιστεύει ότι θα βρει περισσότερα χρήματα. Ο 25χρονος επιθετικός μένει ελεύθερος από την Τβέντε και δεν έχει λόγο να βιαστεί για την επόμενη ομάδα.\nΟ Ρόκα έχει εξαιρετική άποψη για τον Αϊτόρ και πιστεύει ότι θα συνθέσει ένα εξαιρετικό δίδυμο με τον Χατζηγιοβάνη στα άκρα της επίθεσης. Το αποθαρρυντικό για τον Ρόκα είναι ότι δεν έχει μπάτζετ για να αρχίσει πλειστηριασμό για να πείσει από τώρα τον Αϊτόρ.


Hertz Σχόλια Για Ενοικίαση Αυτοκινήτου σε La Guardia Airport - Rentalcars.com\nΕνοικίαση αυτοκινητου Σχόλια για Hertz ΗΠΑ La Guardia Αεροδρόμιο La Guardia Αεροδρόμιο\nHertz Σχόλια La Guardia Airport\nΔείτε σχόλια πελατών με την Hertz σε La Guardia Airport και βρείτε τις καλύτερες τιμές ενοικίασης αυτοκινήτου εγγυημένα\nΑκόμα συγκεντρώνουμε βαθμολογίες για τη Hertz σε La Guardia Αεροδρόμιο, παρακαλούμε δοκιμάστε να δείτε σχόλια σε Hertz σεLa Guardia Αεροδρόμιο ή όλα τα υπόλοιπα σχόλια σε Hertz σε ΗΠΑ\n5.5 Την ευκολία να βρείτε την Hertz ή τον αντιπρόσωπο της;\nEast Elmhurst Σχόλια Hertz\nBronx Σχόλια Hertz\nFort Lee, NJ Σχόλια Hertz\nΤο Rentalcars.com είναι η εμπορική επωνυμία του TravelJigsaw Limited, εταιρία περιορισμένης ευθύνης εγγεγραμμένη στην Αγγλία και Ουαλία (Number: 05179829) της οποίας η εγγεγραμμένη διεύθυνση είναι 100 New Bridge Street, London, EC4V 6JA. ΑΦΜ: GB 855349007. ID: 1C3BA


thess.gr | Tag Archive | Θεσσαλονίκη\nHome » Posts tagged with » Θεσσαλονίκη\n2011 \_ Θεσσαλονίκη\nΣκέφτηκα ότι αφού όλοι κάνουν ανασκοπήσεις της χρονιάς που πέρασε, γιατί να μην κάνει και το thess; Ο πιο εύκολος και τεμπέλικος τρόπος είναι με το να ψάξω να δω τι γράψαμε μέσα στο 11 και να ετοιμάσω κάτι. Τι λοιπόν μας έκανε εντύπωση στην πόλη την χρονιά που πέρασε. Ξεκινάω λοιπόν με τρεις ευχές […]\nincantadas \_ Αναγνωστάκης \_ Θεσσαλονίκη \_ Ιστορία \_ Μάης 36 \_ Μοδιάνο \_ Στοά Μαλακοπής \_ Χμζά Μπέη\nΕδώ και λίγο καιρό είχα αντιληφθεί ότι ο Γιάννης Γκλαρνέτατζης, ιστορικός και κεντρική φυσιογνωμία των κοινωνικών κινημάτων της Θεσσαλονίκης τα τελευταία 20 περίπου χρόνια (μέλος της Αντιρατσιστικής Πρωτοβουλίας και αντιπρόεδρος του σωματείου βιβλίου-χάρτου Βορείου Ελλάδος είναι δύο από τις πολλές του σχετικές ιδιότητες) πραγματοποιούσε κάθε χρόνο δωρεάν ξεναγήσεις στην πόλη, σε διάφορα γνωστά και άγνωστα […]\nΕβραίοι \_ Θεσσαλονίκη \_ μνήμες\nΈχουμε ασχοληθεί πολλές φορές με κομμάτια ιστορίας της πόλης, χωρίς να έχουμε καμία ιδιαίτερη ιδιότητα πέραν αυτής του δημότη της Θεσσαλονίκης. Παρ’ ότι έχουμε γράψει κατά καιρούς θέματα που έχουν να κάνουν με το εβραίκό στοιχείο της πόλης, δεν γράψαμε ποτέ τίποτα για την απαρχή του ολοκαυτώματος των Εβραίων της Θεσσαλονίκης, όπως την προσδιορίζουν η […]\nΘεσσαλονίκη \_ Καμπελ\nΜε όλα όσα γίνονται στην χώρα αλλά και με τα προβληματικά επαγγελματικά μου, εδώ και καιρό, έχω αφήσει το Thess χωρίς άρθρο δικό μου. Σήμερα δυο ιστορίες καθώς και μια παλιότερη, γίνανε η αφορμή να ακουμπήσω το πληκτρολόγιο για να γράψω αυτό το post. Πίνοντας καφέ με δυο φίλους, ο ένας από αυτούς ξεκίνησε να […]


Ασκήσεις διερεύνησης ... χωρίς διερεύνηση!!!\n‘‘Πόσο NaOH πρέπει να προστεθεί σε διάλυμα ασθενούς οξέος ΗΑ ώστε το pH να γίνει 9;’’\nΚάθε χρόνο διάφορες παραλλαγές της παραπάνω άσκησης ταλαιπωρούν χιλιάδες μαθητές και ο ‘‘ενδεδειγμένος’’ τρόπος αντιμετώπισης είναι η μέθοδος της διερεύνησης όπως αναφέρεται παρακάτω:\nΔιακρίνουμε τρεις περιπτώσεις:\n1. Πλήρης εξουδετέρωση 2. Περίσσεια ΗΑ 3. Περίσσεια NaOH\nΥπολογίζουμε το pH του διαλύματος που προκύπτει στην πρώτη περίπτωση.\nΑ. Αν το pH της πλήρους αντίδρασης ισούται με το δεδομένο αυτή είναι η περίπτωση που μας ενδιαφέρει και απορρίπτουμε τις άλλες δύο περιπτώσεις.\nΒ. Αν το pH της πλήρους αντίδρασης δεν συμπίπτει με το δεδομένο απορρίπτουμε την περίπτωση αυτή, και από τις δύο περιπτώσεις που απέμειναν δεχόμαστε ως σωστή την μία και απορρίπτουμε την άλλη.\nΓιατί όμως δεν χρησιμοποιούμε την ευθεία λύση;\nΈστω x mol NaOH ...\nΤα αίτια μάλλον πρέπει να αναζητηθούν στο παρελθόν, όταν δεν γινόταν χρήση ιοντικών αλλά μόνο μοριακών αντιδράσεων. Σήμερα όμως, που με άνεση κάνουμε χρήση ιοντικών αντιδράσεων, υπάρχει λόγος να μη χρησιμοποιούμε την ευθεία λύση; Όπως θα δείξουμε με το φυλλάδιο που δίνεται στο τέλος αυτού του άρθρου, όχι!!! Παρόλο που επιστημονικά και οι δύο μέθοδοι είναι σωστές, η μέθοδος με διερεύνηση, σύμφωνα με τη χρήση της στο σύνολο σχεδόν των σχολικών βοηθημάτων, έχει πολλά μειονεκτήματα όπως:\nα. Αν το pH της πλήρους εξουδετέρωσης της παραπάνω άσκησης συμπίπτει με το ζητούμενο τότε απορρίπτονται οι άλλες δύο περιπτώσεις ως άτοπες αλλά στην πραγματικότητα είναι και οι δύο σωστές!!! Αυτό οφείλεται στις προσεγγίσεις που εκ των προτέρων επιβλήθηκαν στη λύση. Φυσικά με επίλυση και των τριών περιπτώσεων και εύρεση του ίδιου αποτελέσματος ξεπερνάμε το επιστημονικό πρόβλημα αλλά εκτός της πολύ μεγάλης ταλαιπωρίας αφήνουμε τον μαθητή και με την απορία για το ποια είναι τελικά η σωστή περίπτωση.\nβ. Αν το pH της πλήρους εξουδετέρωσης της παραπάνω άσκησης είναι διαφορετικό από το ζητούμενο τότε η περίπτωση που πρέπει να απορριφθεί απαιτεί περίπλοκη λύση και η αιτιολόγηση που δίνουμε ως άτοπο, αν και επιστημονικά ορθή, δεν αναφέρεται στη σχολική ύλη.\nγ. Σε πιο περίπλοκες ασκήσεις, π.χ. το διάλυμα να έχει δύο ασθενή οξέα, η μέθοδος αντιμετωπίζει δυσεπίλυτα προβλήματα.\nΗ ευθεία λύση όχι μόνο δεν έχει τα παραπάνω μειονεκτήματα αλλά μπορεί να δώσει εκτός της λύσης με προσεγγίσεις και την απόλυτη λύση δηλαδή χωρίς προσεγγίσεις αφού οι προσεγγίσεις παρουσιάζονται μετά τη λύση και έχουμε την ευχέρεια να κάνουμε όποιες εμείς θέλουμε. Όσο για τα μαθηματικά των προσεγγίσεων είναι β΄ Γυμνασίου ...\nΠαρακάτω θα βρείτε ένα έγγραφο με συνοπτική παρουσίαση της μεθόδου και των προσεγγίσεων καθώς και ένα έγγραφο με λυμένα παραδείγματα.\nΜεθοδολογία και Προσεγγίσεις


ΡΕ ΤΙ ΠΑΙΝΕΤΕ ΚΑΙ ΔΕΝ ΜΑΣ ΔΙΝΕΤΕ : ΒΙΝΤΕΟ Θ. Φωτίου : Ηγέτες σαν τον Τσίπρα γεννιούνται κάθε εκατό χρόνια - ΟΜΑΔΑ ΖΗΤΑ βετεράνοι\nΡΕ ΤΙ ΠΑΙΝΕΤΕ ΚΑΙ ΔΕΝ ΜΑΣ ΔΙΝΕΤΕ : ΒΙΝΤΕΟ Θ. Φωτίου : Ηγέτες σαν τον Τσίπρα γεννιούνται κάθε εκατό χρόνια\nΗ αναπληρωτής υπουργός Κοινωνικής Αλληλεγγύης τόνισε ότι η κυβέρνηση δεν θα κάνει βήμα πίσω στα εργασιακά, και στον ΕΝΦΙΑ καθώς και ότι πρέπει να μπει στο τραπέζι το ζήτημα του χρέους.\n"Δεν πρόκειται να πέσουμε. Δε θα τους κάνουμε τη χάρη" δήλωσε.


ΕΙΔΗΣΕΙΣ 12/07/2017 - 10:49 | Author: Newsroom Ipaidia\nΤο υπουργείο Εργασίας, μάλιστα, βλέποντας ότι θα χαθούν τα λεφτά για τις συντάξεις και εκατοντάδες χιλιάδες ασφαλισμένοι θα μείνουν μόνιμα με τις προσωρινές συντάξεις, άλλαξε την απόφαση και όρισε νέο χρονοδιάγραμμα πληρωμών ως το τέλος Ιουνίου του 2018, φορτώνοντας δηλαδή άλλους 12 μήνες αναμονής στους συνταξιούχους που περιμένουν την οριστική σύνταξη. Με την παράταση των πληρωμών ως τον Ιούνιο του 2018 που είχε αποκαλύψει πρώτος ο «Ε.Τ.» στις 30 Μαΐου φέρνοντας στη δημοσιότητα το σχέδιο της κοινής απόφασης που υπέγραψαν μετέπειτα η υπουργός Εργασίας Ε. Αχτσιόγλου και ο αναπληρωτής υπουργός Οικονομικών Γ. Χουλιαράκης, πήραν άλλα 320 εκατ. ευρώ για τις εκκρεμείς συντάξεις και τα εφάπαξ. Το συνολικό κονδύλι λοιπόν για συντάξεις και εφάπαξ που δεν έχουν πληρωθεί φτάνει στα 1,17 δισ. ευρώ.